Raste broj hakerskih napada u Srbiji | PC Press\nRaste broj hakerskih napada u Srbiji\n3. mart 2020. 3. mart 2020. Marijana Pečić\nBroj sajber napada raste iz godine u godinu, kako na građane i privatne kompanije u Srbiji, tako i na informaciono-komunikacione sisteme državnih institucija u sektorima energetike, zdravstva, finansija, infrastrukture i drugih, a koji prema zakonu imaju poseban značaj za našu zemlju. Najnovija žrtva sajber napada je Informacioni sistem JKP “Informatika” Novi Sad koji se našao za vikend, u nedelju 1. marta, na meti hakera, i pored najsavremenije hardverske i softverske zaštite kompletne infrastrukture, prenosi Blic.\n“Reč je o novom tipu “ransomware” virusa koji napada antivirusnu zaštitiu i “backup” sisteme i na taj način zaključava fajlove i čini ih nedostupnim. Ovakvi napadi nisu lokalnog karaktera, već su dijagnostifikovani širom sveta, a veoma teško ih je sprečiti i ukloniti nakon aktiviranja virusa” – saopštavaju iz JKP “Infortmatika”.\nNa osnovu podataka Tužilaštva za visoko tehnološki kriminal, broj predmeta u oblasti sajber kriminala u Srbiji svake godine raste za više od 20%. Tužilaštvo za visoko tehnološki kriminal primilo je u prošloj godini 3.834 novih predmeta, dok ih je u 2018. bilo 3.122, a predmeti se odnose na različita krivična dela iz oblasti koju pokriva ovo odeljenje Republičkog javnog tužilaštva. „Povećanje u 2019. u odnosu na 2018. godinu iznosi 23%, čime se nastavlja trend dugogodišnjeg rasta broja predmeta u ovoj oblasti od preko 20% godišnje“, kažu u Tužilaštvu za Tanjug.\nPročitajte i: Svaki treći zaposleni je podložan phishing prevarama\nCERTU-u prijavljena 152 incidenta\nNovim Zakonom o informacionoj bezbednosti iz prošle godine definisano je da su svi kritični državni infrastrukturni sistemi od posebnog značaja u obavezi da od svake naredne godine do 28. februara dostave nacionalnom CERT-u, odnosno Ministarstvu trgovine, turizma i telekomunikacija, sve statističke podatke o broju i tipu incidenata koji se desio u njihovim sistemima. Jovan Milosavljević iz Nacionalnog centra za prevenciju bezbednosnih rizika u IKT sistemima – CERT, koji deluje u okviru RATEL-a, kaže da prema podacima s kraja 2019. godine, CERTU-u su prijavljena 152 incidenta, ali da to nije realni pokazatelj stanja na terenu. I dalje veliki broj prijava incidenata stiže iz inostranstva, odnosno, drugih nacionalnih CERT-ova u svetu.\nPhishing kampanje najčešće\nNajviše se javljaju takozvane phishing kampanje, zatim različiti tipovi malvera, odnosno, takozvani iznuđivački softveri koji “zaključavaju” računare. “To je najjednostavniji način na koji hakeri mogu da upadnu u neki sistem, jer je najveći broj ljudi znatiželjan, pa iz neznanja ili želje da nešto saznaju, kliknu na neki link koji vodi ka malicioznom sadržaju i takav sadržaj preuzmu na svoj računar i rašire ga po mreži”, objašnjava Milosavljević. Phishing kampanja ima svoje različite oblike koji zavise od samih napadača, odnosno hakera, pa je čest slučaj da “virus” zaključa nečiji računar i da zatim hakeri traže otkupninu kako bi “oslobodili” hakovani kompjuter. Preporuka Nacionalnog CERT-a građanima je da informacije o svim aktuelnostima iz oblasti informacione bezbednosti potraže na zvaničnoj stranici ove institucije.\nPročitajte i: Mole se hakeri da vrate ukradene kriptovalute\nU pojedinim državama u inostranstvu građanima stiže na mejl adresu poruka koja sadrži zaštitni znak Svetske zdravstvene organizacije i u kojoj se navodi da je neophodno da građanin unese svoje podatke, korisničko ime i lozinku, a navodno će zatim od SZO dobiti mere zaštite od koronavirusa. To je, napominje Milosavljević, lažni sajt SZO, a hakeri ovim ustvari žele da prikupe lične podatke građana, jer korisnici najčešće imaju iste lozinke za različite naloge na društvenim mrežama. U Srbiji, ističe, prema poslednjim podacima nema takvih napada.\nTagovi: CERT, Hakeri, Hakreski napadi, koronavirus, malver, phishing, Phishing kampanje, sajber napadi, Srbija\n← Plaćanje Viberom uskoro u Srbiji?\nNASA traži nove astronaute za istraživanje Meseca →


Moto kros – Uspešna provera forme pred Bugarsku - Ozonpress :: internet portal\nTag: forma, moto kros\nNepuna dvomesečna pauza u domaćem moto kros šampionatu podstakla je deo moto kros reprezentativaca Srbije da 4. jula ponovo nastupe na stazi Bedekovčina u blizini Savskog Marofa gde je voženo Prvenstvo Zagorja na kome su ovog puta branili boje svojih klubova. Ovo takmičenje ujedno je predstavljalo i proveru forme pred trku Istočno evropskog moto kros šampionata koja se održava u Bugarskoj.\nSudeći na osnovu rezultata koje su u Savskom Marofu postigli članovi beogradskog MK „Extreme“,bačkopalanačkog “BAP racing tima”, ariljskih „Era“ i čačanskih klubova MK „Tanasko Rajić“ i Termorad AMSK “Čačak” srpski takmičari su se i ivoga puta predstavili u najboljem svetlu, najavivši dobru formu pred trku u Bugarskoj.\nŠestogodišnji Vuk Kolnookov (MK „Extreme“,) je i na Bedekovčini osvojivši drugo mesto u klasi MX50 pokazao da raspolaže izuzetnim talentom i srčanošču koje krasi njegovu stariju sestru i klupsku drugaricu Anu. Naime, i u Zagorju Ana je potvrdila trenutnu dominaciju u srpskom Šampionatu u klasi MX65, dok je njen najveći rival u borbi za šampionsku titulu Vuk Ćajić (MK „Tanasko Rajić“) bio treći.\nAleksa Milosavljević, prošlogodišnji šampion i reprezentativac Srbije u klasi MX85, koji se plasirao za završnu trku Istočno evropskog šampionata koja će se voziti u Italiji, u Zagorju se u obe trke plasirao na drugo mesto . U istoj klasi Danilo Crnjanski član bačkopalanačkog “BAP racing tima” bio je treći.\nPosle izuzetne vožnje sedam dana ranije na stazi Globare, Janko Railić vozač ariljskih „Era“ je na Bedekovčini bio peti.\nUprkos tropskim vrućinama motokros reprezentativce Srbije očekuju naporni treninzi kako bi na trci u Bugarskoj posle dugogodišnjeg odsustva sa međunarodne scene i mršavih rezultata dostojno reprezentovali srpski moto kros.\nFoto- Dejan Todosijević i Nikola Milosavljević\nČačanin u Olimpiji


Milošević o 3.000 dinara: Valjda niko ne mora da vam plati da biste bili zdravi - Biznis - N1\nMilošević o 3.000 dinara: Valjda niko ne mora da vam plati da biste bili zdravi\nBiznis Autor:N1 Beograd, Dušica Jovanović09. maj. 202113:19 > 14:1954 komentara\nSlađana Milošević iz Saveza samostalnih sindikata Srbije izjavila je, govoreći o dodatnih 3.000 dinara pomoći za vakcinisane, da joj to "nije afirmativno". "Meni je to ponižavajuće i još više izaziva sumnju zašto vam neko plaća da se vakcinišete. Ljudi su valjda dovoljno odgovorni da ne mora niko da vam plati da biste bili zdravi", kaže ona.\nPrema najavama zvaničnika pravo na 100 odsto zarade tokom bolovanja zbog kovid-19 imati samo vakcinisani i oni koji, iz zdravstvenih razloga, ne mogu da budu vakcinisani, dok će ostali zaposleni koji se razbole od kovid-19 dobijati naknadu za vreme bolovanja od 65 odsto zarade.\nPredstavnici Saveza samostalnih sindikata smatraju da bi ipak i u takvoj situaciji radnici trebalo da imaju 100 odsto zarade tokom bolovanja.\nKoliko ko dobija na kovid bolovanju: Plata od 100 odsto do manje od 65 odsto\nMilošević kaže da je stav sindikata da ne bi trebalo menjati odluku o tome.\n„Mislim da je to pritisak na zaposlene da bi se vakcinisali, mi mislimo da ne treba uslovljavati vakcinaciju, nego ostaviti ljudima pravo na slobodan izbor, da li hoće ili neće. Čini mi se kako vreme prolazi da će se sve više njih vakcinisati“, kaže ona.\nGovoreći o dodatne 3.000 dinara pomoći za vakcinisane, Milošević kaže da joj to „nije afirmativno“.\n„Meni je to ponižavajuće i još više izaziva sumnju zašto vam neko plaća da se vakcinišete. Ljudi su valjda dovoljno odgovorni da ne mora niko da vam plati da biste bili zdravi“, kaže ona.\nKako je rekla, imaće sastanak u Ministarstvu pravde u utorak.\n„Između ostalog, mislim da će i ova tema biti, mislim da ćemo mi insistirati da se poveća procenat kada ste na redovnom bolovanju“, kaže ona.\nbolovanjekoronaviruskovid bolovanjeSavez samostalnih sindikata Srbije\n25. jul. 2021 147\nBalkanska bezbednosna mreža: Srpska artiljerija i rakete tražena roba u svetu


Dva uspešna seminara u Smoljincu tokom vikenda02.04.2018.\nZaposleni iz Osnovne škole "Draža Marković Rođa", zajedno sa gostima iz Požarevca i Malog Crnića, ostvarili su fino druženje sa autorsko realizatorskim timom Udruženja za podršku vaspitanju i obrazovanju "ODSTAR" iz Šapca tokom 31. marta i 1. aprila. kroz pohađanje dve obuke sa programima "Adolescent i specifični stilovi kontakta u porodici - obuka za rad sa učenicima i roditeljima" i "Unapređenje emocionalnog zdravlja u školi - moć emocionalne inteligencije".\nPo mišljenju realizatorskog tima, mala škola iz Smoljinca, na čelu sa svojom direktorkom, ostvarila je pravi podvig najpre u okviru organizovanja svog stručnog usavršavanja, a zatim i dokazala na najbolji način da im je stalo do suštine - sticanja znanja i umenja koji se mogu primenjivati u svakodnevnoj praksi.\nZahvaljujući takvom stavu o sopstvenom učešću na oba seminara, i njihovom i njihovih gostiju, stvorena je stimulativna radna atmosfera preko potrebna za uspešnu realizaciju i očekivane ishode.\nProgramski sadržaji oba seminara prihvaćeni su kao povezana celina, i jedina neispunjena želja učesnika bila je što je trajanje bilo ograničeno na po jedan dan.\nKvantitativni pokazatelji realizacije kroz evaluacione instrumente su zaista dobri, ali nisu u prvom planu.\nMožda je najznačajnije poimanje stvarnih vrednosti ponuđenih znanja i veština kroz intenzivno promišljanje učesnika šta bi sve moglo da se uradi da se pospeše svi ključni faktori koji mogu da doprinesu da se lakše, bolje i efikasnije radi na individualnom planu, ali i na nivou škole kao institucije.\nPre vašeg uvida u sve podatke o realizaciji pomenutih seminara na stranicama ovog sajta, citiramo neke od izjava koji su priča za sebe o stavovima pojedinaca, ali i temelj za procenu stvarnih vrednosti obe obuke na nivou škole.\nPrvi dan - o adolescenciji:\n"Sa ovog seminara izlazim sa osmehom i osnažena za dalju "borbu" sa adolescentima i roditeljima, kolegama, sredinom itd. Jako prijatna atmosfera. Primenljiv seminar u školi i van nje. Odlični primeri iz prakse. Odlični citati - Arhimed. Odličan pristup učesnicima. Predlog - uključiti roditelje u ovaj seminar."\nDrugi dan - o emocionalnom zdravlju i emocionalnoj inteligenciji:\n"Odličan seminar. Primenljiv u praksi. Lično mislim da svaki nastavnik, roditelj, treba proći ovu obuku. Takođe je primenljiv seminar i van škole. Izašla sam jako osnažena za dalju "borbu"."\nSve u svemu, čini nam se da će direktorka škole biti ponosna na svoje zaposlene kada bude sumirala stvarne posledice realizovanog stručnog usavršavanja - broj primera dobre prakse u radu sa učenicima i roditeljima koji su stvarni dokaz da je vredelo organizovati ovo stručno usavršavanje.


Severna Koreja uspešno testirala hidrogensku bombu, u Južnoj Koreji registrovan zemljotres | Vestinet.rs\nPočetna TEMA DANA\tSeverna Koreja uspešno testirala hidrogensku bombu, u Južnoj Koreji registrovan „zemljotres“\nSeverna Koreja tvrdi da je uspešno testirala i detonirala „minijaturizovanu“ hidrogensku bombu, što je izazvalo veštački zemljotres u blizini test poligona.\nJužna Koreja je saopštila da je detektovala seizmičku aktivnost kod baze za testiranje na istoku Severne Koreje, ali da nema potvrde da je detonacija zaista razlog.\n„Prva hidrogenska bomba Republike uspešno je testirana u 10h, na osnovu strateške opredeljenosti Radničke partije“, navedeno je u saopštenju na državnoj televiziji u Pjongjangu.\nKako je dodato, test bombe koji će „obeležiti 5.000 godina dugu istoriju naroda Koreje“ je „protekao u savršenom redu“ i predstavlja novi korak u „samoodbrani od brojnog i opasnog nuklearnog arsenala SAD“.\n„Test je sproveden uz pomoć domaće mudrosti, domaće tehnologije i domaćih napora. DPRK je kroz test manje H-bombe dokazala da su tehnološke specifikacije nove H-bombe koju smo razvili tačne i naučno potvrđene.\nOvo predstavlja dolazak na viši nivo razvoja DPRK kao nuklearne sile… Narod Koreje je pokazao duh dostojanstvene nacije opremljene najmoćnijim nuklearnim naoružanjem“, navodi se u saopštenju Pjongjanga.\nSavet bezbednosti Ujedinjenih nacija će tokom dana na hitnoj sednici raspravljati o tvrdnjama Severne Koreje, dok je iz Bele kuće saopšteno da iako SAD ne mogu da potvrde navode Pjongjanga, ne mogu ni da prihvate Severnu Koreju kao nuklearnu državu.\nPotez Severne Koreje najoštrije su osudili i Južna Koreja, Japan, Velika Britanija, Francuska i Australija.\n„U pitanju je provokacija i opasan čin. Ovo potvrđuje status odmetnute države koji uživa Severna Koreja, kao i to da je u pitanju kontinuirana pretnja po međunarodni mir i sigurnost“, rekla je šeffica diplomatije Australije Džuli Bišop.\nI Kina, najbliži saveznik Severne Koreje, saopštila je da je „odlučno protiv“ ovakvih proba kojima, kako se navodi, Pjongjang prkosi međunarodnoj zajednici. Peking je apelovao na Pjongjang da se uzdrži od ovakvih akcija koje mogu da pogoršaju situaciju na Korejskom poluostrvu.\nEksperti kažu da će proći dani dok se ne utvrdi da li je zaista detonirana hidrogenska bomba na test poligonu Pungje-Ri.\n„Uslediće pažljive analize, ali koliko sada znamo, moguće je da je mala količina hidrogena dodata tokom ovog testa“, rekao je portparol južnokorejskog ministarstva odbrane.\nU pitanju je četvrti nuklearni test Severne Koreje.Pjongjang je izveo nuklearne probe 2006, 2009. i 2013. godine, zbog čega su Severnoj Koreji uvedene sankcije UN.\nRezolucijama UN Severnoj Koreji je naloženo da obustavi sve nuklearne aktivnosti i program proizvodnje balističkih raketa.\nHidrogenska ili termonuklearna bomba je bomba veće razorne snage od atomske. Eksplozija se odvija u dve faze, a prva je u suštini eksplozija atomske bombe koja pokreće novu, razorniju nuklearnu reakciju.\nPojam „minijaturizovana bomba“ označava napravu koja je dovoljno male zapremine i mase da može da se smesti na projektil i tako lansira.


Tahirijeva: Srbiju će Zapad izolovati ako ne prizna Kosovo - 25.12.2015, Sputnik Srbija\nMinistarka za dijalog u Prištini Edita Tahiri uverena je da Srbija u suštini „zna da će priznati kosovsku nezavisnost” jer, kako navodi, to je uslov Evropske... 25.12.2015, Sputnik Srbija\nČak i ako Srbija na to ne pristane, dodaje Tahirijeva, Kosovo će biti članica UN, a Srbiju će u tom slučaju Zapad izolovati.\nKako prenosi portal Koha ditore, Tahirijeva je izjavila da je Srbija ostala na raskrsnici između Istoka i Zapada, dok su „Kosovo i sve ostale zemlje Zapadnog Balkana izabrale jasnu prozapadnu orijentaciju i evroatlantske integracije”.\nKosovo se, navodi Tahirijeva, jasno pozicioniralo na strani Severnoatlantske alijanse i „njegova spoljna politika je jasno na strani Zapada u odnosu na najnovija događanja na međunarodnom bezbednosnom planu, geopolitičke tendencije i međunarodni terorizam i radikalizam”.\nIstovremeno, navodi Tahirijeva, Poglavlje 35 od Srbije jasno traži normalizaciju i dobrosusedske odnose sa Kosovom, poštovanje sporazuma sa Briselom, raspuštanje paralelnih struktura na Kosovu i na kraju čitavog procesa Srbija će, kako bi potvrdila dobrosusedske odnose, priznati nezavisnost Kosova, ukoliko zaista želi da se učlani u EU.\nEdita Tahiri je tako reagovala na izjavu šefa diplomatije Srbije Ivice Dačića koji je ranije danas, odgovarajući američkom ambasadoru u Beogradu Majklu Kirbiju, rekao da Srbija, naravno, neće podržati članstvo Kosova u međunarodnim organizacijama, uključujući i UN.


Do preseka u 10.00 časova, u poslednja 24 sata u Opštoj bolnici u Novom Pazaru preminulo je još pet osoba od posledica izazvanih virusom korona, a trenutno je na respiratoru jedan pacijent, saopštio je danas koordinator te zdravstvene ustanove Mirsad Đerlek.\nU bolnici u Novom Pazaru je hospitalizovano 205 pacijenata pozitivnih na virus korona, >> Pročitaj celu vest na sajtu Radio Televizija Vojvodine << a u toj zdravstvenoj ustanovi leče se i pacijenti iz Sjenice, pa je tako, prema rečima Đerleka, ta bolnica postala regionalna.\n"Zdravstveni radnici su nam preumorni, ali imamo i brojnu rodbinu pacijenata koja je stalno prisutna. Molim sve za strpljenje i spuštanje tenzija", kazao je Đerlek i najavio da će u bolnicu u Pazar danas stići još 10 respiratora.\n"Osnovaćemo i dva šatora ispred infektivnog za trijažu sa šest doktora. Mislim i ubeđen sam da možemo da budemo mirniji u odnosu na prethodni period", poručio je Đerlek.\nNezavisne Novine: U Novom Pazaru pet preminulih za dan


U RS-u nema novih slučajeva zaraze, šest osoba se i dalje nalazi na UKC-u – Fokus.ba\nU RS-u nema novih slučajeva zaraze, šest osoba se i dalje nalazi na UKC-u\nOn je istakao da je na UKC-u hospitalozavno ukupno šest osoba, koje imaju simpotme, a 12 se nalazi u kućnoj izolaciji.\nU entitetu Republici Srpskoj, u Bosni i Hercegovini, od juče nema novih slučajeva novog virusa korona (SARS-CoV-2), potvrdio je Alen Šeranić, ministar zdravlja i socijalne zaštite RS nakon današnjeg sastanka Štaba za praćenje epidemiološke situacije u RS-u u vezi sa novim virusom korona, javlja Anadolu Agency (AA).\nPrema njegovim riječima trenutno su u RS-u pod zdravstvenim nadzorom 1.044 osobe koje su doputovale iz područja zahvaćenih virusom SARS-CoV-2. Iz zdravstvenog nadzora izašlo je ukupno 161 osoba. Izolaciju u UKC RS do je sada napustila 21 osoba.\nJuče registrovane tri osobe su iz Banjaluke i trenutno su pod nadzorom, a radi se o bliskim kontaktima osoba kod kojih je prisustvo virusa ranije utvrđeno.\nŠeranić je rekao da se od 18 registrovanih slučajeva u RS – 12 se nalazi u kućnoj izolaciji, a šest je hospitalizovanih u Univerzitetskom kliničkom centru RS, imaju simptome, ali svi su dobrog zdravstvenog stanja i niko nije životno ugrožen.\nNaglasio je da je važno smanjivanje broja socijalnih kontakata, kao i da se inicira smanjenje broja graničnih prelaza na sedam i usmjeravanje inspektora na granične prelaze koji će 24 časa boraviti na prelazima i izdavati rješenja o kućnoj izolaciji da državljane BiH koji dolaze iz inostranstva.\n“Do podizanja kapaciteta na granicama boraviće u kućnoj izolaciju uz kontrolu. Nakon formiranja karantina, odnosno uslova za izolaciju pri graničnim prelazima svi građani će biti usmjeravani u te objekte na 14 dana, i neće moći nastaviti putovanje, a isto će se odnositi i na strane državljane”, kazao je Šeranić.\nOn je naglasio da su jutros su usaglašene preporuke Ministarstvu civilnih poslova BiH koje će ih uputiti Vijeću ministara BiH.\nLejla Rešić, ministar uprave i lokalne samouprave RS rekla je traže od lokalnih zajednica da naredbe shvate kao prioritet i da krenu sa provođenjem istih, kao i da se većina lokalnih zajednica pridržava svih mjera.\nNajavila je da će sutra izdati instrukciju da se smanji broj socijalnih kontakata u šalter salama lokalnih zajednica, pojašnjavajući da postoji mogućnost izdavanja pismena elektronskim putem ili poštom. Objasnila je da ništa neće stati nego da će se raditi na drugačiji način.\nTrenutno broj osoba kod kojih je potvrđen novi virus korona u RS je 18, dok je ukupno u Bosni i Hercegovini registrovan 21 slučaj.\n#ukc banja luka#Alen Šeranić


Niška televizija » Sporazumi za izgradnju pruge Budimpešta – Beograd\nSporazumi za izgradnju pruge Budimpešta – Beograd\nObjavljeno 17.12.2014. 14:16\nDva sporazuma o saradnji srpske i mađarske železnice, kao i o saradnji carinskih organa potpisana su danas u prisustvu premijera Kine, Srbije, Mađarske i Makedonije, i deo su dogovora o modernizaciji i izgradnji pruge Beograd – Budimpešta.\nPremijeri su u zajedničkom obraćanju javnosti nakon potpisivanja tih dokumenata izrazili zadovoljstvo što će se graditi pruga Budimpešta-Beograd uz ocenu da će to biti na korist zemalja regiona Centralne i Istočne Evrope, EU i opšte saradnje Kine sa ovim delom sveta.\nKineski premijer Li Kećijang je rekao da će ta pruga doprineti razvoju i Srbije i Mađarske, služiti na dobrobit ljudi koji u njima žive i da je u interesu te dve zemlje, Kine, ali i drugih zemalja. (Tanjug)\nNIS ponovo snizio cene goriva na benzinskim stanicama\nLavrov: Srpsko predsedavanje OEBS – veliki izazov


Ljajić: Srbija će ukazati Tribunalu na nelogičnosti u slučaju Šešelja\n16. februar/veljača, 2016.\nPredsjednik Nacionalnog savjeta za saradnju sa Haškim tribunalom Rasim Ljajić izjavio je danas da će Srbija u izveštaju koji će do 15. marta dostaviti Haškom tribunalu ukazati na sve nelogičnosti koje postoje u predmetu sa liderom Srpske radikalne stranke (SRS) Vojislavom Šešeljem optužnim za ratne zločine.\n"Do 15. marta ćemo imati mogućnosti da ukažemo na sve nelogičnosti koje su pratile čitav ovaj predmet. Ja se dugo bavim (Haškim) tribunalom i ovo je prvi slučaj gdje Srbija ničim nije doprinijela da se dođe u ovakav ćorsokak", kazao je Ljajić koji je i ministar trgovine, turizma i telekomunikacija.\nKako je naveo, sve što je Haški tribunal radio u ovom slučaju bilo je pogrešno.\n"Od činjenice da nema presude 12 godina, pa do puštanja na slobodu bez ikakvih garancija, do zahteva da se (lider SRS-a) Šešelj vrati, pa sada do naprasnog zakazivanja izricanja presude", kazao je Ljajić za B92 i dodao da Srbija "tome ničim nije doprinijela".\nLjajić je dodao da će biti prilike da Srbija ukaže Haškom tribunalu na "sve te činjenice".\nDodao je da od Vlade Srbije nisu tražene nikakve garancije za puštanje Šešelja na slobodu.\nLjajić je rekao da je Šešelj u pravu kada kaže da je izbačen iz Haškog tribunala i da su ga pustili na slobodu bez ikakvih uslova.\n"Jedini uslov je bio da Šešelju ne izadjemo pasoš... U odluci o puštanju na privremenu slobodu pisalo je da oni očekuju da se Šešelj dobrovoljno vrati na izricanje presude", dodao je on.\nKako je naveo, Vlada Srbije ne zna da li će Tribunal imati razumijevanja za zahtjev Srbije da se izricanje presude odloži do poslije izbora.\n"Činjenica je da se 20 dana pred izbore traži izručene jednog od učesnika u izbornom procesu", kazao je Ljajić.\nDodao je da nijedan zvaničnik u Srbiji nikada nije rekao da "Srbija ne želi da izvršava međunarodne obaveze".\nHaški tribunal saopštio je da će 31. marta izreći presudu lideru Srpske radikalne stranke Vojislavu Šešelju i naložio Srbiji da preduzme sve mjere da obezbedi prisustvo optuženog izricanju presude.\nŠešelj koji je u novembru 2014. privremeno oslobođen do izricanja presude izjavio je više puta da neće dobrovoljno otići u Hag.


Dačić još nije ni seo u fotelju, a već mu stiglo pismo iz "EU"! Dobio veoma interesantan zadatak... | Vestinet.rs\nPočetna TEMA DANA\tDačić još nije ni seo u fotelju, a već mu stiglo pismo iz „EU“! Dobio veoma interesantan zadatak…\nDa li je Ivica Dačić spreman za ulogu pomiritelja vlasti i opozicije, koju mu je poverio predsednik Sbrije Aleksandar Vučić.\nEvropska unija traži nastavak dijaloga o izbornim uslovima u Srbiji i spremna je da vodi te razgovore, o čemu je u pismu obavešten i predsednik Narodne skupštine Ivica Dačić, potvrdila je za N1 Tanja Fajon.\nDva pisma iz Brisela za novog predsednika Narodne skupštine.\nNa obe koverte naslov isti – Evropska unija je spremna da vodi dijalog između stranaka o izbornim uslovima u Srbiji.\nPošiljaoci, Dačićev kolega, predsednik Evropskog parlamenta David Sasoli, i oni koji će dijalog voditi – Vladimir Bilčik i Tanja Fajon.\n„Moj kolega Vladimir Bilčik i ja smo poslali pismo predsedniku Narodne skupštine Ivici Dačiću i nadamo se da ćemo se sa njim uskoro sastati, kako bismo razgovarali o narednim koracima i ponovnom pokretanju dijaloga između stranaka…\nEvropski parlament daje punu podršku Narodnoj skupštini Srbije i spremni smo da posredujemo u dijalogu i da pomognemo u postizanju konsenzusa u narednom periodu“, izjavila je Fajon.\nZa razliku od evropske poslanice Fajon, Bilčik je spreman da pomogne, ali ne i da potvrdi da je Dačiću poslao pismo.\n„Ne želim da komentarišem spekulacije….\nRadujem se budućoj saradnji i komunikaciji sa srpskim partnerima kroz standardne političke kanale, a ne kroz poruke koje se šalju putem medija“, rekao je Bilčik.\nUpravo preko medija saznali smo da je predsednik Srbije Dačića već upozorio na pritisak koji će doći iz Brisela i za njega odredio ulogu pomiritelja.\n„Vučić je meni rekao da mogu da očekujem da će briselska administracija vršiti pritisak i da je važno da bude neko iskusan tu koji će moći da modelira te razgovore i sad čekam.\nTaj dijalog će se voditi u parlamentu, on ne mora da obuhvati samo stranke iz parlamenta, ali će parlament kao najviše predstavničko telo da modelira taj dijalog“, rekao je Dačić.\nDačić kao moderator prihvatljiviji je za opoziciju nego neko iz Srpske napredne stranke, ali uspeha dijaloga nema bez Aleksandra Vučića, smatra Nikola Burazer iz Centra za savremenu politiku.\n„Bez političke volje u Vladi Srbije da se pristane na neke kompromise, Evropska unija ne može mnogo toga da učini. Sa druge strane, zavisiće i od EU da li će se povećati pritisak na vlasti u Beogradu da pristanu na kompromis unutar dijaloga“, smatra Burazer.\nDa Evropska unija može da izvrši pritisak na vlast pokazuje primer Albanije, gde je opozicija izbore bojkotovala 2019. godine. Srbija bi trebalo da sledi komšijski primer, poručuje moderator prvog dijaloga između vlasti i opozicije u Srbiji.\n„Očekuje se da Narodna skupština u Srbiji, poput nekih drugih primera, formira takvo telo koje će se baviti dijalogom između političkih činilaca i moguće da će to biti mehanizam trajnog dijaloga koji je, očigledno, potreban, koji mora da prevaziđe taj jaz, ne samo onoih koji su pozivali na bojkot, nego i ogromnog broja građana koji nisu izašli na izbore“, ocenjuje MIlan Antonijević iz Fondacije za otvoreno društvo.\nDa bi se jaz prevazišao do izbora najavljenih za april 2022. godine, dijalog treba da počne najkasnije do kraja ove godine.\nDnevni horoskop za petak, 30. oktobar 2020. godine


U POVERENJU: Masovni protesti protiv ACTA: Evropa ne da internet\nMasovni protesti protiv ACTA: Evropa ne da internet\nMasovni protesti širom Evrope protiv usvajanja sporazuma o borbi protiv internet piraterije AKTA. Međunarodni sporazum usvojile 22 zemlje EU, pet protiv, među njima i Nemačka koja je suspendovala ratifikaciju.\nViše desetina hiljada ljudi izašlo je danas na ulice brojnih evropskih gradova kako bi, uprkos hladnoći, protestovali protiv sporazuma o zaštiti autorskih prava na Internetu (AKTA), koji će, kako smatraju, ograničiti slobodu korišćenja mreže i povećati mogućnosti kontrole građana.\nMeđu prvima su se okupili kritičari ovog sporazuma u litvanskoj prestonici Vilnjusu, gde je sa natpisima "Stop AKTA" ispred zgrade vlade protestovalo nekoliko hiljada ljudi.\nJedan od većih skupova održan je u Sofiji, gde je u protestnoj šetnji pored zgrada vlade učestvovalo oko 4.000 ljudi, koji su uzvikivali "Ne AKTA" i "Mafija", optužujući vladu da je tajno potpisala sporazum, bez konsultovanja javnosti.\nNa Starogradskom trgu u Pragu protestovalo je nekoliko stotina ljudi, a toliko protivnika ovog sporazuma okupilo se i u drugom po veličini češkom gradu Brnu, od kojih su pojedini nosili transparente na kojima je pisalo "AKTA je sajber fašizam".\n"Dole cenzura Velikog brata" jedan je od natpisa koji su mogli da se vide u Varšavi, gde se ispred predsedničke palate okupilo oko 150 ljudi.\nVan evropskog kontinenta, danu protesta protiv sporazuma AKTA pridružili su se stanovnici četiri grada u SAD, uključujući Njujork, tri grada u Kanadi, i po jedan u Australiji i Meksiku.


Mehanizmi hemijskih reakcija 2 | farmaceuti.com\nHome TRETMANI AKNI Opste Mehanizmi hemijskih reakcija 2\nReakcija predstavlja kiselinom indukovano premeštanje oksima do amida.\nOva reakcija je povezana sa Hoffmann-ovom i Schmidt Reactions , kao i Curtius Rearrangement, u kojima nastaje elektropozitivan azot N koji izaziva migraciju alkila.\nOksimi generalno imaju veliku smetnju ka inverziji, i prema ovoj reakciji zamišljeno je da to ide preko protonovanja hidroksila oksima, praćeno premeštanjem alkil supstituenta ”trans” u / ka vodoniku. N-O veza se simultano cepa sa odlaskom vode, tako da je stvaranje slobodnog nitrena izbegnuto.\n1,2-Diketoni podležu premeštanju u prisustvu jake baze i daju α-hidroksikarboksilne kiseline. Najbolji prinosi se postižu kada diketoni nemaju protone koji se mogu enolizovati.\nReakcije cikličnih diketona dovode do interesantnih kontrakcija prstena:\nKetoaldehidi ne reaguju na isti način, gde je premeštanje hidrida favorizovano (videti Cannizzaro-vu Reakciju)\nBenzoinska Kondenzacija je reakcija spajanja izmedju dva aldehida koja dozvoljava stvaranje α-hidroksi ketona.\nAdicija cijanidnog jona da bi se stvorio cijanhidrin utiče na umpolung (??) normalnog afiniteta šarže karbonila, i elektrofilni ugljenik aldehida postaje nukleofil posle deprotonizovanja. Tiazolijum so takodje može biti korišćena kao katalizator u ovoj reakciji (videti Stetter-ovu Reakciju).\nJaka baza je sada u stanju da deprotonuje bivši karbonilni C-atom:\nDrugi ekvivalent aldehida reaguje sa ovim karbanjonom, eliminisanje katalizatora regeneriše karbonilnu komponentu na kraju reakcije:\nBirčova Redukcija nudi pristup supstituisanim 1,4- cikloheksadienima.\nPitanje zašto 1,3- dien nije formiran, iako bi bio mnogo stabiljini kroz konjugaciju, moze biti razjašnjeno kroz jednostavnu «mozgalicu». Ako se posmatra kroz valencionu vezu, elektron-elektron repulziona dejstva u radikalskom anjonu će preferirati da nevezujuće elektrone razdvoje što je moguće više, recimo kao u pomenutoj 1,4-vezi.\nNa ovo pitanje se takodje može odgovoriti razmatranjem mezomernih struktura dienskih (dienyl) karbanjona:\nProsek brojeva, koji obeležavaju brojeve veza, moze biti uporedjen sa 1,3- i 1,4- dienima. Struktura sa leve strane je prosek svih mezomernih struktura prikazanih gore praćena 1,3- i 1,4- dienima:\nRazlika izmedju dienskog karbanjona i 1,3- diena u apsolutnim brojevima je 2, a izmedju dienskog karbanjon ai 1,4- diena je 4/3. Upredjenje sa najmanjom promenom u distribuciji elektrona će biti preferirano. (?????)\nReakcije arena sa +J i +M supstituentima vodi ka proizvodima koji imaju najvise supstituisane ” = ” dvostruke veze:\nEfekat supstituenata koji imaju elektron-privlačno dejstvo na Birčovu Redukciju varira. Na primer, reakcija benzojeve kiseline dovodi do stvaranja 2,5- cikloheksadien karboksilne kiseline, što može biti objašnjeno time što karboksilna kiselina stabilizuje susedni anjon::\nDvostruke veze alkena se redukuju samo ako su konjugovane sa Arenima, i povremeno će izolovani terminalni alkeni biti redukovani\nOva redoks disproporcija ne-enolizujućih aldehida u karboksilne kiseline i alkohole se izvodi uz pomoć koncentrovane baze.\nα-Keto aldehidi daju proizvod intramolekulske disproporcije u zadivljujućoj količini\nInteresantna varijanta, Ukrštena Canizzaro Rakcija, formaldehid se koristi kao redukujući agens:\nAug 11, 2007 Bred\nMehanizmi hemijskih reakcija 7\nWhite 1Mehanizmi hemijskih reakcija\nMehanizmi hemijskih reakcija 9


Семинар у нашој школи - ОШ ''Вук Караџић'' Црвенка\nObjavio u 7. februara 2016.\nU subotu 06.02.2016. godine u našoj školi održan je seminar ,,Različiti pristupi u radu nastavnika i stručnih saradnika sa decom sa poremećajem u ponašanju,, (Katal. Broj 330, kompetencija K3, prioritet 6)\nCilj seminara bio je povećanje spremnosti nastavnika i stručnih saradnika da prepoznaju probleme učenika sa poremećajem u ponašanju i pruže im odgovarajuću podršku. Upoznavanje nastavnika i stručnih saradnika sa predlozima za rad sa decom sa poremećajem u ponašanju i postupcima zasnovanim na kognitivno-bihejvioralnom psihoterapijskom pristupu, koji se realizuju na kreativan način. Unapređivanje komunikacijskih veština i saradnje nastavnika i stručnih saradnika sa roditeljima učenika. Razvoj veština komunikacije nastavnika i stručnih saradnika za rad sa odeljenjem koje pohađa dete sa poremećajem u ponašanju. Proširivanje teoretskog znanja nastavnika i stručnih saradnika o simptomima, definicijama i različitim teorijama koje objašnjavaju uzroke poremećaja u ponašanju.


Forbs: Naftni sukob Rusije i Saudijske Arabije snažno pogađa američku ekonomiju - Sputnjik Srbija\n14:58 05 Decembar 2020\n18:49 15.03.2020 Preuzmite kraći link\nSukob Saudijske Arabije i Rusije zbog cena nafte snažno pogađa američku ekonomiju, piše kolumnista lista „Forbs“, ekspert Tomas Dusterberg.\nPredsednik Rusije Vladimir Putin odbio je da smanji proizvodnju nafte u uslovima sniženih cena, što je uslovljeno padom potražnje za 3,5 miliona barela dnevno zbog koronavirusa, podseća on.\nSaudijci su, ističe se, trenutno preplavili naftno tržište i snizili su cene nafte toliko da je cena ruskih sirovina pala za 25 odsto.\n„Taj cenovni šok preti da nanese ozbiljnu štetu američkom naftnom i gasnom sektoru, koji strada zbog prevelikih gubitaka i koji je oslabljen krajnje niskim cenama i potražnjom“, ističe kolumnista lista „Forbs“ Tomas Dusterberg.\n„Geoekonomski napad Saudijske Arabije na druge zemlje, koje proizvode naftu, pokazuje koliko je Rijad nepouzdan saveznik Amerike. U periodu stvarne krize, kada koronavirus ugrožava živote ljudi širom sveta, američki predsednik Donald Tramp treba odlučno da posavetuje nasledniku Saudijske Arabije Muhamedu bin Salmanu da odustane od obostrano destruktivnog programa“, zaključuje Dusterberg za „Forbs“.\npad cena nafte, Nafta, Saudijska Arabija\n05/12 14:27 Medojević: Podnosim ostavku na mesto poslanika\n05/12 14:02 Putin ispunjava želje: Malom dečaku zagrljaj sa pandom, Italijanu – pasoš


Ima ovakvo telo i poželela je da bude model: Ono što je usledilo, mnogi nisu očekivali! - Zena.rs\nIma ovakvo telo i poželela je da bude model: Ono što je usledilo, mnogi nisu očekivali!\nNeko uporno ide do svojih ciljeva i ništa ne može da ga zaustavi na putu do njih. Među takvima je plus sajz zvezda Ešli Grejem koja se borila i bori sa predrasudama.\nIzgled ove manekenke odudara od većine modnih standarda, ali je to nije sprečilo da postane model.\n"Uzela sam stvari u svoje ruke. Pre sam bila okružena ljudima koji su me ograničavali svojim vizijama, načinom na koji su videli moje mogućnosti. Naučila sam da moram da se uzdignem i da sama sve uradim. Ako nešto ne želiš, nećeš ni dobiti", rekla je Ešli Grejem u intervjuu za "StyleWatch".\nManekenka je nedavno objavila i knjigu "Novi modeli" u kojima je otkrila sve detalje svoje karijere. Istakla je da joj je majka bila velika podrška.\n"Ona je najpozitivnija osoba. Na kakve god da prepreke naiđe, ne skida osmeh sa lica", rekla je Ešli.\nU knjizi je istakla, ali to često pominje i u intervjuima, da nikada nije dozvolila da ozloglašeni celulit stane na put njenoj sreći.\nMnogi kritikuju žene koje imaju pomorandžinu koru, ali mnogi u njemu ne vide ništa loše. Ešli "prepuna celulita" uspela je da dobije milione fanova. A njeni uspesi su mnoge iznenadili.\n"Moj iznenadni uspeh koji se desio prošle godine, nije usledio preko noći, bilo je to 17-godišnje putovanje, digotrajan rad. Naslov knjige odraz je promena koje vidimo u modnoj industriji - više nema normi, ne postoji samo jedna vrsta lepote", naglasila je.\nEšli je poručila da žene moraju da podrže jedna drugu i da ona želi da pokaže svim onima koje muči višak kilograma da mogu da ostvare sve što požele.\nNe krije ni da takva borba nije uvek laka.\n"Postoje dani kad se osećam debelom i nisam baš sigurna da će ikada doći vreme kad će se svaka žena na ovom svetu probuditi i osećati kao milion dolara. Moja želja je da pokažem ženama šta treba da rade u tim trenucima. Treba ponekad sebi jednostavno reći da si lepa", poručila je na kraju Ešli Grejem.


Preminuo je princ Filip, muž kraljice Elizabete II - City Magazine\nPreminuo je princ Filip, muž kraljice Elizabete II\nIz Bakingemske palate je upravo stigla vest da je umro princ Filip, suprug britanske kraljice Elizabete II i otac princeze Ane i prinčeva Čarlsa, Endrua i Edvarda. Filip je imao 99 godina u trenutku smrti i zvanično je bio osoba koja je najduže bila supružnik nekom vladaru Velike Britanije u celokupnoj istoriji ove zemlje.\nPrinc Filip je poslednjih meseci bio nekoliko puta hospitalizovan zbog infekcije i problema sa srcem. U svoj dom, zamak Vindzor, pušten je 16. marta, gde je i proveo svoje poslednje dane. Uzrok njegove smrti još uvek nije objavljen.\nPrinc Filip je rođen 10. juna 1921. godine na Krfu. On je bio najmlađe dete princa Andreja od Grčke i Danske i princeze Alise od Batenberga. Kada je postao punoletan, Filip se priključio Britanskoj Kraljevskoj mornarici, s kojom je učestvovao u Drugom svetskom ratu.\nFoto: Alexandra Studio/Wikimedia Commons\nU novembru 1947, on se oženio britanskom prestolonaslednicom Elizabetom, ćerkom kralja Džordža II. Istovremeno je promenio svoju veru i prešao iz pravoslavlja u anglikansku veru, a tada je i dobio titulu vojvode od Edinburga. Period vladavine kraljice Elizabete II sa princom Filipom pored sebe se smatra veoma uspešnim i stabilnim razdobljem u istoriji Velike Britanije.\nBoris Džonson, aktuelni britanski premijer, izjavio je da je primio vest o smrti princa Filipa sa velikom tugom. „On je inspirisao mnoge ljude tokom svog života. Princ Filip je stekao veliku naklonost našeg stanovništva, ali i ljudi u Britanskom Komonveltu i u ostatku sveta“, kazao je Džonson.\nIzvor naslovne slike: Chatham House/CC 2.0/Wikimedia Commons\n#britanska kraljevska porodica #kraljica Elizabeta II #princ Filip #smrt poznatih


Vlada FBiH nije odobrila povećanje cijene prirodnog gasa – Fokus.ba\nU januaru 2019. godine privredno društvo BH Gas d.o.o. Sarajevo uputilo je zahtjev Federalnom ministarstvu trgovine kojim je tražilo povećanje veleprodajne cijene gasa\nU januaru 2019. godine privredno društvo BH Gas d.o.o. Sarajevo uputilo je zahtjev Federalnom ministarstvu trgovine kojim je tražilo povećanje veleprodajne cijene gasa distributivnim kompanijama za 31,31 posto, odnosno sa 495 KM na 650 KM/1.000 SM3, te primjenu nove cijene od 1.1.2019. godine. U skladu s propisanom zakonskom procedurom, uz zahtjev dostavljeno je i mišljenje Federalnog ministarstva energije, rudarstva i industrije u kojem je navedeno da postoje razlozi za povećanje cijene prirodnog gasa, ali i da će se predloženo povećanje veleprodajne cijene za 31,31 posto, uz sve negativne socio-ekonomske aspekte, ujedno odraziti i na smanjenje potrošnje prirodnog gasa u Federaciji BiH i, u konačnici, rezultirati dodatnim povećanjem cijene ovog energenta.\nVlada FBiH odobrila je kredit Union banci d.d. Sarajevo po subordiniranim uvjetima iz sredstava utvrđenih Budžetom Federacije BiH za 2019. godinu u iznosu od 15.000.000 KM. Ova sredstva odobrena su s rokom dospijeća od 20 godina, uz kamatnu stopu od 0,1 posto godišnje (fiksno), a bit će korištena za plasiranje kreditne linije namijenjene mladima za rješavanje stambenog pitanja.\nUsvojeni su Program utroška sredstava Federalnog ministarstva za pitanja boraca i invalida odbrambeno-oslobodilačkog rata s kriterijima raspodjele za pomoć u liječenju boraca – branitelja, u iznosu od 1.500.000 KM i Program utroška sredstava za sufinansiranje troškova sahrana i dženaza pripadnika braniteljskih populacija, utvrđenih u Budžetu FBiH za 2019. godinu u iznosu od 400.000 KM\nFederalna vlada danas je usvojila Strategiju upravljanja dugom za razdoblje 2019. – 2021. godina. Ukupan portfelj duga za koji je odgovorna i kojim upravlja Vlada FBiH na dan 31.12.2018. godine je iznosio 5.376,1 miliona KM (3.165,2 miliona dolara ili 26,6 posto BDP-a Federacije BiH).\nVlada Federacije BiH je utvrdila odgovore na inicijative za utvrđivanje ustavnosti člana 116. Zakona o penzijskom i invalidskom osiguranju kojim je uređena specifična situacija koja dovodi do privremene obustave isplate penzije. Vlada FBiH je stava da kroz izmjene i dopune Zakona o penzijskom i invalidskom osiguranju čija je izrada u toku, bude izmijenjena i sporna odredba člana 116. Zakona.\nNa prijedlog Federalnog zavoda za programiranje razvoja donesena je Uredba o izradi indeksa razvijenosti u FBiH kojom se uređuju izrada indeksa razvijenosti kantona i jedinica lokalne samouprave i druga pitanja od značaja za izradu ovog indeksa.\nFederalna vlada FBiH je usvojila izvještaj o radu Savjeta za strane investitore u Federaciji BiH za prošlu godinu.\nDanas je Vlada FBiH usvojila izvještaj o svom radu za 2018. godinu, koji će biti u dostavljen Parlamentu FBiH na razmatranje.\nIz Ureda Vlade FBiH za odnose s javnošću saopćili su da uskoro šalju širu verziju saopćenja sa 174. sjednice Vlade FBiH, kao i da će preostale tačke dnevnog reda biti razmatrane u nastavku ove sjednice o čijem terminu i mjestu održavanja će javnost biti blagovremeno obaviještena.


[es] - Javna rasprava o Internetu u Srbiji\n[es] :: IT pravo i politika razvoja :: Javna rasprava o Internetu u Srbiji\nJavna rasprava o Internetu u Srbiji 09.09.2005. u 13:25 - pre 154 meseci\nMinistar za državnu upravu i lokalnu samoupravu Zoran Ločnar, predsednik Programa za razvoj UN u Srbiji i Crnoj Gori (UNDP) Arturo Hajn i Sarita Matijević iz Fonda za otvoreno društvo otvorili su juče sastanak Radne grupe za izradu prve Nacionalne strategije informacionog društva na kome se razmatrao Nacrt tog dokumenta, koji će, kako je najavljeno, od danas biti na sajtu UNDP (www.undp.org.yu) i gde će svi građani moći da daju svoje komentare.\n- Strategija razvitka informacionog društva sastavni je deo petogodišnjeg vladinog plana reforme državne uprave.\nCilj je da se dobije efikasnija državna uprava koja bi bila u službi građana.\nNaša ministarstva su dobro tehnički opremljena, ali veliki problemi postoje na područnom i lokalnom nivou - izjavio je ministar za državnu upravu i lokalnu samoupravu Srbije Zoran Lončar otvarajući skup 130 stručnjaka iz društvenog, Vladinog i komercijalnog sektora.\nJavna rasprava o strategiji razvoja informacionog društva u Srbiji počeće u petak, na okruglom stolu u beogradskom centru Sava na kome će predstavnici nevladinih organizacija i stručnjaci raspravljati o predlogu radne grupe Vlade Srbije.


Još jedan klub podržao inicijativu o proširenju lige - PLBiH - Premijer liga BiH\nJoš jedan klub podržao inicijativu o proširenju lige\nSve više klubova podržava inicijativu Zvijezde 09 i Čelika.\nFoto: Damir Hajdarbašić www.fkželjezničar.ba\nFK Zvijezda 09 i NK Čelik su pandemiju dočekali na pozicijama koje vode u niži rang takmičenja, pa su odlukom saveza da se prvenstvo prekine ove dvije ekipe postale prvoligaši. Nakon sastanaka sa čelnicima Saveza, iz obje ekipe su najavili kako će tražiti proširenje Premijer lige BiH na 14 ekipa sljedeće sezone.\nNakon tih najava, nekoliko klubova se oglasilo sa podrškom Zvijezdi 09 i Čeliku, a danas je toj listi dodat još jedan. Na zvaničnoj stranici kluba iz Etno sela Stanišići napisali su “Veliko hvala našim sportskim prijateljima FK Mladost Doboj/Kakanj i predsjedniku Musiji na podršci za proširenje Premijer lige BiH”.\nNakon Borca, Slobode, Radnika i Tuzla Cityja, Mladost je još jedan klub koji je pružio podršku ovoj inicijativi. Ipak, teško je vjerovati da će ona uroditi plodom, najviše zbog pravilnika o takmičenju u kojem stoji da se format takmičenja mora utvrditi barem pola godine prije početka nove sezone.\nTags: FK Mladost FK Zvijezda 09 NK Čelik PLBiH Premijer liga Premijer liga BiH\nPrevious Zrinjski se oprostio od veznjaka\nNext Finansijska analiza: Ovako su premijerligaši poslovali u 2019. godini\nJoš dva igrača stigla u Široki Brijeg\nAbid Mujagić nije više član Slobode, od danas ima novi klub


"Labod" još uvek nije pokrenuo proizvodnju - Bizlife.rs\n“Labod” još uvek nije pokrenuo proizvodnju\n14:34 Rekovac, 17/11/2011\nSlovenačka konfekcija Labod još nije pokrenula proizvodnju u pogonu u Rekovcu, kaže predsednik opštine Rekovac Dragan Prodanović. Labod je pogon konfekcije u Rekovcu preuzeo 2. februara ove godine, uz poserdovanje Agencije za strana ulaganja i promociju izvoza (SIEPA).\nPrema ugovoru, koji je sa Labodom potpisao tadašnji ministar ekonomije i regionalnog razvoja Mlađan Dinkić, u prisustvu ambasadora Slovenije u Beogradu Franca Buta, pogon je trebalo da zaposli 82 radnika, a SIEPA je za svakog radno mesto obezbedila 5.000 evra.\nCilj je bio da se u ovoj nerazvijenoj opštini zaposli što više ljudi. “Bilo je otvaranje, a na kraju ništa, nikako da se dogovore”, rekao je Prodanović.\nNa svečanosti potpisivanja ugovora, direktor Kompanije Labod Franc Gajšek i direktor Pogona u Rekovcu, koji je trebao da radi pod nazivom Labod Leone-teks Živko Miladinović obećali su da će ovaj pogon biti “jedan od najperspektivniji tekstilnih firmi u Srbiji,da će 90 odsto proizvodnje, uglavnom ženskih odevnih predmeta, biti plasirano na tržište Slovenije a radnici neće imati platu manju od republičkog proseka Srbije”.\nReč je o bivšem pogonu Fabrike “Branko Krsmanović”, koji je posle propasti matične fabrike u Paraćinu, prešao u ruke firme Trend fashion line, pa se ugasio.


Bugarčić novi predsednik kik boks saveza Srbije – U Klinchu\nPOčetna strana » Izdvojeno Kjokušin Vesti\nSrđan Bugarčić novi je predsednik kik boks saveza Srbije. On je na vanrednoj skupštini dobio jednoglasnu podršku svih prisutnih predstavnika klubova, kojih je od ukupno 54 bilo 33, s tim da je komisija odbacila još četiri neregularne prijave.\nBugarčić je bio i jedini kadnidat, pošto se Borislav Pelević, koji je pismenu ostavku podneo krajem maja, nije ponovo kandidovao na to mesto. Za to je bilo potrebno da se za njega založi najmanje deset klubova, što se nije dogodilo.\nNaime, 25. juna skupština je prvi put izglasala Bugarčića za prvog čoveka saveza, ali je zbog mekih birokrarskih neregularnosti da odluka poništena i zakazana je nova sednica. Sada je sve proteklo po pravilima, a novi predsednik je obećao da će se stvari u savzu uskoro menjati na bolje.\n„Potrudiću se da sve što je bilo dobro ostane tako, a da popravimo sve što nije valjalo. Kik boks je naš najtrofejniji neolimpisjki sport, a uspešniji je i od mnogih olimpijskih. Ne kažem da se do sada loše radilo, naprotiv, samo mislim da neke stvari mogu da se poprave“, rekao je Bugarčić posle glasanja.\nZa potpredsednike saveza on je predložio Božidara Đermanovića i Dejana Milosavljevića, što je jednoglasno prihvaćeno. Novi Upravni odbor imaće šest članova.\nBugarčić je dao punu podršku stručnom štabu reprezentacije, koji je odlučio da o trošku saveza na Svetsko prvenstvo za juniore u Italiji, kao i za Evropsko seniorsko u Slovačkoj, ide po 21 takmičar.


Junajtedovi dani istine, poslednji pokušaj, stiže samo jedan, miriše li ovo na očaj?!\nIzgleda da su uradili ono najgore, došli u vremensku oskudicu. Vudvord glavni krivac, još malo vremena, navijači očajni...\nJunajted je pred odlukom, nestrpljenje je veliko, izgleda da ni Aleks Telješ nije siguran, Porto je smanjio cenu, ali Brazilcu ističe ugovor na kraju sezone, pa se sada u Junajtedu pitaju da li je bolje da sačekaju sledeće leto.\nAli, nisu baš u poziciji da biraju, jer nemaju levog beka, a čini se da je Sančo nemoguća misija. Borusija ne >> Pročitaj celu vest na sajtu Sportske.net << odustaje, 120 miliona evra, Dalot, Smoling i Džejms bi trebalo da budu prodati, prvi u Milan, drugi u Romi, trećeg želi Lids, ali Vudvord ne želi da ga proda.\nPregovori između Dembelea i Junajteda još traju, navodno je Pogba ubedio zemljaka, ali on traži da transfer bude definitivan, ne pozajmica. Da li Barselona želi da spusti cenu od 100 miliona evra, drugo je pitanje.\nJunajted igra sa Totenhemom, novi neuspeh bi zaljuljao stolice, pre svih Vudvorda koji nije uspeo ništa, mada klub nije ni odvojio dovoljno novca. Problem je što je bilo dosta promašaja, sada štopera niko i ne pominje, iako se u prvenstvu protiv Palasa i Brajtona videlo da i tu škripi.\nKao treća alternativa za Sanča, osim Dembelea i Daglasa Košte, pominje se i Lukas Okampos, a videćemo hoće li u smirajp prelaznog roka stići Luka Jović.\nSve u svemu ne izgleda dobro, mnogo kasne, sada vuku poteze u vremenskoj oskudici, a to nikada nije dobra ideja...


VIDEO / Požurite do povoljnije cijene ulaznica za Nouvelle Vague - Klix.ba\nKoncert u Domu mladih Požurite do povoljnije cijene ulaznica za Nouvelle Vague\n/Požurite do povoljnije cijene ulaznica za Nouvelle Vague\nPožurite do povoljnije cijene ulaznica za Nouvelle Vague\n26.11.2009. u 14:07\nFrancuska grupa "Nouvelle Vague" će 11. decembra u okviru turneje na kojoj promovišu svoj treći album "Nouvelle Vague 3" nastupiti u sarajevskoj dvorani Dom mladih, a svi koji požure i kupe ulaznicu za ovaj koncert do 3. decembra 2009. će je dobiti po promotivnoj cijeni od 20 KM.\nNakon toga će pretprodajna cijena iznositi 25 KM, a na dan koncerta 29 KM.\nUlaznice će se prodavati u Galeriji Boris Smoje, Pubu Duke, Korener pubu, Guinness pubu, prodavnici Shoe be do, Platou Skenderije i drugim lokacijama.\nJedinstvena je to prilika da sarajevska publika uživa u bendu "Nouvelle Vague" i aranžmanima pjesama kao što su "Master & Servant" (Depeche Mode), "So Lonely" (The Police), "Road to Nowhere" (Talking Heads) ali i pjesmama sa njihovih prvih albuma.\nIz agencije Art Zone, koja je organizator ovog koncerta, napominju da je u prodaji i posebna limited edition serija ulaznica koja važi za nastupe grupa "The Shapeshifters" i "Freemasons" po cijeni od 40 KM.


Centar za polaznike organizuje konsultativno-instruktivnu nastavu u učionicama i kabinetima, koji su opremljeni nastavnim sredstvima i učilima, grafoskopima, TV i video aparatima, informatičkom opremom i dr. Praktična nastava se jednim dijelom izvodi u kabinetima, ili se realizuje na gradilištima, proizvodnim radionicama i pogonima sa kojima Centar ima i potpisane ugovore o saradnji.\nCentar svoju ulogu i obaveze stvara u okruženju u kome razvija motivaciju za svakog člana društvene zajednice uz sticanje i proširivanje znanja koje poštuje i podržava individualnost svakog polaznika.\n"Obrazovanje odraslih u kontekstu cjeloživotnog učenja u Tuzlanskom kantonu"\n1. organizovanje sastanaka i javnih debata, koji bi inicirali socijani dijalog i kroz diskusiju otvorili mogućnosti za dalji razvoj u oblasti obrazovanja odraslih;\n2. stvaranje međusektorske radne grupe za obrazovanje odraslih i facilitiranje rada grupe, kako bi se stavili u praksu mehanizmi potrebni za poboljšanje sistema obrazovanja odraslih u TK;\n3. organizovanje informativnih kampanja za podizanje svijesti o važnosti cijeloživotnog učenja, pripremanje i distribucija Vodiča za obrazovanje odraslih, čiji sadržaj bi ponudio informacije o osnovnom konceptu obrazovanja odraslih, formalnom i neformalnom obrazovanju, te informacije o postojećim programima i institucijama za obrazovanje odraslih na području TK;\n4. organizovanje Konferencije za široku grupu učesnika koja bi imala za cilj da predstavi cijelokupnu situaciju u oblasti obrazovanja odraslih i uspijehe postignute kroz projekat;\n5. pripremu, štampanje i distribuciju informativnih materijala o projektu i o važnosti brazovanja odraslih.\n• izrađen i distribuiran Vodič o obrazovanju odraslih.\n- P.U. "Centar za obrazovanje odraslih" Gračanica\n- Nevladina organizacija "BOSPO" Tuzla


Završena prva faza Ekspertskog sistema za rangiranje projekata navodnjavanja Srema\nGrad Sremska Mitrovica bila je domaćin Završne konferencije projekta „Regionalne inicijative u prilagođavanju poljoprivrede klimatskim promenama i održivom korišćenju vodnih resursa navodnjavanja u Sremu“, finansiran sredstvima Ministarstva poljoprivrede i zaštite životne sredine. To je bila odlična prilika da se široj građanskoj javnosti i institucijama od interesa predstave projekti u domenu integrisanog upravljanja vodama u regionu Srem sa posebnim aspektom na zaštitu životne sredine, koji su nastali kao regionalne inicijative u javnom sektoru, finansirani sredstvima EU, Vlade Srbije i Vlade AP Vojvodine, a koje sprovode sremske opštine sa svojom regionalnom razvojnom agencijom RRA Srem.\nKonferenciju je otvorio Tomislav Janković, predsednik Skupštine grada Sremska Mitrovica rečima da su „projektne aktivnosti koje sprovodi udruženje RIS od velikog značaja za region Srema jer promoviše interes građana za učešće u politici zaštite životne sredine i politike regionalnog razvoja, naročito u projektima navodnjavanja“.\nKao najznačajniju aktivnost ovog projekta, Bora Obradović menadžer RIS, prezentovao je prvu fazu izrade Ekspertskog sistema za rangiranje i prioritizaciju projekata navodnjavanja regiona Srem, prikazavši kako se različite baze podataka o parcelama, vlasništvu, setvenoj strukturi, korisnicima voda za navodnjavanje, usmeravaju na javne državne baze podataka, konkretno portal Republičkog geodetskog zavoda. S obzirom da su kroz Projektni zadatak definisani kriterijumi za kreiranje baznog ocenskog sistema, koje je još jednom prezentovao dr Jonel Subić sa Instituta za ekonomiku poljoprivrede, sve dalje informacije o ovoj aplikaciji biće dostupne na Web domenu www.aris.rs.\nTakođe, Bora Obradović je prisutne informisao o daljim fazama realizacije projekata Regionalnog sistema vodosnabdevanja „Istočni Srem“ i projekta Zaštita sliva reke Save izgradnjom komunalnog sistema za prikupljanje, transport i prečišćavanje otpadnih voda regiona Srem, za koje su zainteresovani strani investitori.\nJonel Subić, osvrnuvši se na probleme klimatskih promena koje direktno utiču i na količine domicilnih voda u Srbiji, istakao je potrebu uvođenja novih tehnologija, konkretno vetrobrana i solarnih panela na polja koja se navodnjavaju, u cilju optimizacije poljoprivredne proizvodnje.\nPrisutni na konferenciji, kroz diskusiju i pitanja za predavače iskazali su zainteresovanost ali i zadovoljstvo da se prioritetnim problemima u poljoprivredi bavi konkretno i sveobuhvatno, uvažavajući interes i potrebe civilnog sektora.


ODRŽANA OSMA SEDNICA KOMISIJE ZA SPROVOĐENJE NACIONALNE STRATEGIJE ZA REFORMU PRAVOSUĐA U PERIODU OD 2013. DO 2018. GODINE\nMinistar pravde i državne uprave u Vladi Republike Srbije Nikola Selaković izjavio je da je Komisija za sprovođenje Nacionalne strategije za reformu pravosuđa razmotrila predlog ažuriranog i izmenjenog Akcionog plana, kao i izveštaj relevantnih subjekata o primeni Zakonika o krivičnom postupku.\nSelaković je na osmoj sednici Komisije za sprovođenje Nacionalne strategije za reformu pravosuđa u periodu od 2013. do 2018. godine, održanoj u Advokatskoj komori Srbije, ukazao na značaj ažuriranja Akcionog plana, s obzirom na to da je Srbija sa EU u januaru otpočela pregovore o poglavljima 23 i 24, što je od ključnog značaja za napredak naše zemlje u procesu evropskih integracija.\nMinistar je naglasio da je Akcioni plan za sprovođenje ove strategije sastavni deo svih priprema Srbije za skrininge i dalje korake u pregovaračkom procesu.\nŠef Pregovaračkog tima za vođenje pregovora o pristupanju Srbije EU Tanja Miščević istakla je da je reforma pravosuđa, odnosno proces izgradnje sistema vladavine prava kao osnovnog postulata društva, neohodan Srbiji zbog samog društva i stvaranja okvira za bolje poslovno okruženje i zaštitu ljudskih prava.\nMiščević je naglasila da je reforma pravosuđa baza reformisanja čitavog društva, i ponovila da pregovarački proces sa EU ne može da bude uspešan ukoliko ne postoji zajednički rad u cilju uspešne i celovite primene strategije reforme pravosuđa.


Trening Flojda Mejvedera - Muški magazin - trendovi, fitness, lifestyle, saveti, devojke... `\nFlojd Mejveder će defintivno ostati upamćen u bokserskoj istoriji. On je petostruki šampion sveta i trenutno je ne poražen sa rezultatom od 50 pobeda prema 0 poraza. Ovo je istorijski uspeh koji ni jedan bokser pre njega nije uspeo i zbog toga je Flojd jedan od najuspešnijih i najbogatijih sportista na planeti.\nMeđutim, mnogi ne žele da prihvate činjenicu da je on izrvstan bokser, jer tvrde da danas boks nije kao što je bio i da se teško mogu naći borci koji mu mogu biti pravi protivnici, ali to ne menja činjenicu da je on zaista najbolji i to rezultati pokazuju.\nMejveder je navikao da dobija različite kritike, ali on svima začepi usta kada uđe u ring i kada pokaže svoje znanje.\nFlojd je mnogo puta rekao da je razlog zbog čega je tako dobar samo odricanje i vreme koje on provede u ringu i sati i sati treninga koje svakoga dana sprovodi. Zato smo odlučili da vas motivišemo, da vam pokažemo kako trenira jedan od najsupešnijih ljudi na svetu i šta sve morate uraditi ako želite da budete NAJBOLJI.\nPogeldajte video klip:\nPROČITAJTE SLEDEĆI TEKST: 10 stvari koje niste znali o Mihaelu Šumaheru


Odlučna borba protiv sive ekonomije i rada na crno prioritet u 2018. godini | Реци НЕ раду на црно\nMinistar za rad, zapošljavanje, boračka i socijalna pitanja Zoran Đorđević govoreći na Biznis forumu, istakao je da je u 2018. godini prioritet u radu ministarstva borba protiv rada na crno i da se Ministarstvo vrlo aktivno bavi ovim problemom.\n– Saradnjom sa Norvežanima sprovodim projekat “Reci ne radu na crno”, kako bi radnici, između ostalog bili informisani o svojim pravima, ali i šta sve gube time što nisu prijavljeni, počev od zdravstvenog do penzijskog osiguranja. Vlada Srbije pojačano radi na suzbijanju sive ekonomije. Radi se na stvaranju boljih materijalnih uslova inspektora, na povećanju njihovih ovlašćenja, smanjenju administracije i usklađivanju radnog vremena sa radnim vremenom poslodavca, povećanju broja inspektora, povećanju pokretljivosti i nabavci vozila – rekao je Đorđević.\nMinistar Đorđević zahvalio je svim skandinavskim zemljama Norveškoj, Danskoj, Švedskoj i Finskoj, kao i njihovim ambasadorima u Srbiji, na podršci koju pružaju Ministarstvu i Vladi Srbije. On je istakao da će se saradnja sa njima na raznim projektima nastaviti i u budućnosti, jer Srbija želi da pokuša da ih kopira tamo gde su najbolje.\n– Sa Danskom intenzivno radimo na projektu socijalnih karata, sa Norveškom na projektu suzbijanja rada na crno, sa Finskom imamo dva projekta – zadržavanje mladih koji su eksperti u fundamentalnim naukama i SOS telefon, a sa Švedskom sarađujemo na izradi najbonjeg Zakona o rodnoj ravnopravnosti“, pojasnio je ministar Đorđević.\n„Vlada Republike Srbije radi timski. Učimo se na tuđim greškama i koristimo projekte koji su se i praksi pokazali sa dobrim rezultatima. Neke ekonomske mere koje smo sproveli i koje ćemo tek sprovesti su teške, ali Srbija ne želi da propusti priliku, već da postane lider u regionu“, rekao je Đorđević i poručio da je vizija Srbije da postane moderna, bogata i uređena država.


Bristol uvodi sopstvenu valutu – inmedia.ba\n0 16 Avgusta, 2012 22:04\nIdeja uvođenja bristolske funte je oduševila ljude, u vrijeme dok Veliku Britaniju trese recesija, a ugled tamošnjih banaka je okrnjen skandalima\nU Velikoj Britaniji građani sve više gube povjerenje u banke pa je stoga grad Bristol najavio da će uvesti u upotrebu sopstvenu valutu, bristolsku funtu, prenose agencije.\nTa nova valuta, koju će moći da koriste samo kompanije u Bristolu koje se za to prijave, biće puštena u promet u septembru, a organizatori su zasuti zahtjevima lokalnih firmi koje žele da se uključe u taj projekat, prenijela je agencija AFP.\nIdeja uvođenja bristolske funte je oduševila ljude, u vrijeme dok Veliku Britaniju trese recesija, a ugled tamošnjih banaka je okrnjen skandalima, dok ministri otvoreno govore o mogućem kolapsu eurozone, čija Velika Britanija nije članica, izjavio je jedan od organizatora, Kiran Mandi.\nStotine firmi su se prijavile za učešće u projektu, od čuvenog centra za umjetnost Arnolfinija pa do lanca prodavnica delikatesne robe Chandos, a uvođenje valute je moralo da bude pomjereno sa maja na 19. septembar zbog velikog interesovanja.\nNa novčanicama se nalaze simboli lokalnog ponosa, uključujući pisca religijskih tekstova Hanu Mur, kao i avion concord, koji je djelimično proizveden u Bristolu.\nDrugi britanski gradovi su, takođe, pokušavali da uvedu lokalnu valutu, ali je Bristol, u kojem živi pola miliona ljudi, prvi veći grad koji to radi, pri čemu je njihov projekat veoma ambiciozan.\nOrganizatori navode da će firme plaćati lokalne poreze u bristolskim funtama, a tamošnja opština je ponudila svojim zaposlenima, kojih ima 17.000, da dobijaju dio plate u toj valuti.\nIgraonica u Mahali na čekanju


Prvi milioni iz IPARD-a poljoprivrednicima stižu u novembru - IPARD\nRevizori iz Brisela dolaze u avgustu u Beograd da provere da li smo ispunili sve uslove za upravljanje evropskim parama. Naši nadležni uveravaju da jesmo\nPredstavnici Evropske komisije boraviće u Srbiji od 15. avgusta do 15. septembra kako bi utvrdili da li su otklonjene sve prepreke za dobijanje akreditacije za korišćenje 175 miliona evra iz IPARD fondova, saznaje „Blic”.\nAko je suditi po saznanjima “Blica” iz Nemanjine 11, Srbija je otklonila sve nedostatke, a bilo ih je četiri, da bi se ti standardi ispunili, uključujući i onaj najvažniji - stvaranje prostornih i kadrovskih uslova za Upravu za agrarna plaćanja.\n- Tačno je da smo uputili poziv revizorima eksterne komisije da dođu u Beograd i provere da li smo stekli uslove za akreditaciju. Očekujemo da dođu sredinom avgusta, a da ceo posao provere završe za mesec dana. Sve prepreke smo otklonili, uključujući i prostor za Upravu za agrarna plaćanja, i zato mislimo da nam neće odbiti akreditaciju. Optimista sam i verujem da naši poljoprivrednici mogu krajem novembra da konkurišu za prve pare iz IPARD fondova - kaže Nedimović za “Blic”.\nČet 27 Jul, 2017 08:57\nTagovi: ipard ipard fondova miliona evra branislav nedimović


Nova demokratska stranka : Južne vesti\nGradonačelnik Niša podneo izveštaj posle 2 godine\n15:43, 15. 7. 2014.\nIako je obaveza gradonačelnika da izveštaj o svom radu Skupštini Grada podnosi najmanje dva puta godišnje, Zoran Perišić je to učinio tek nakon 2 godine i posle zahteva opozicije.\nNDS: Grad kasni sa donošenjem odluka\n11:39, 15. 7. 2014.\nOpozicija u Nišu kritikovala vlast da je zbog kašnjenja sa usvajanjem odluke o letnjim baštama gradski budžet oštećen za desetine miliona dinara, dok su bašte nelegalno postavljane.\nZeleni Srbije izašli iz koalicije sa NDS-om\n13:59, 16. 6. 2014.\nZeleni Srbije će ubuduće na političkoj sceni delovati samostalno, bez Nove demokratske stranke sa kojom su bili u koaliciji od poslednjih izbora, odlučeno je na Skupštini Glavnog odbora stranke u Leskovcu.\nNDS: Podrška Simonoviću\n14:23, 29. 5. 2014.\nNiški odbor Nove demokratske stranke stao je iza svog člana Miloša Simonovića, koji je nedavno uhapšen. U niškom NDS-u su uvereni da je Simonović, kao gradonačelnik Niša, postupao u skladu sa zakonom.\nStojadinović predložen za potpredsednika Skupštine Srbije\n14:10, 23. 4. 2014.\nNišlija Ninoslav Stojadinović, kao poslanik Nove demokratske stranke, predložen je za jednog od potpredsednika Narodne Skupštine Srbije, potvrđeno je Južnim vestima u NDS-u.\nBradić: Još ne pregovaramo o koaliciji\n13:27, 21. 3. 2014.\nKandidat za narodnog poslanika iz Niša Blagoje Bradić rekao je da koalicija Nove demokratske stranke, kojoj pripada i njegova stranka Zajedno za Srbiju, još nije pregovarala o eventualnom formiranju vlasti sa SNS.\nKo su kandidati za poslanike: NDS\n16:15, 13. 3. 2014.\nBORIS TADIĆ - Nova demokratska stranka - Zeleni, LSV - Nenad Čanak, Zajedno za Srbiju, VMDK, Zajedno za Vojvodinu, Demokratska levica Roma\n14:27, 12. 3. 2014.\nČlanovi Opštinskog odbora Demokratske stranke položili su danas vence ispred spomenika dr Zoranu Đinđiću kod prokupačke Sportske hale koja nosi njegovo ime. Nešto kasnije vence su položili i članovi NDS-a.\nStranke u Vranju prikupljaju "sigurne" glasove\n15:44, 11. 3. 2014.\nOdbori političkih stranaka u Vranju u okviru kampanje intenzivno prikupljaju "sigurne" glasove. Aktivisti idu od vrata do vrata, dok drugi prikupljaju potpise na štandovima kako bi obezbedili što veći broj glasača.\nTadić: Duboke reforme jedino rešenje\n22:27, 10. 3. 2014.\nJedini način da se reše egzistencijalni problemi stanovnika Srbije su duboke reforme na svim nivoima, ali i reforme nas samih, rekao je na konvenciji u Nišu lider Nove demokratske stranke Boris Tadić.\nKonvencija NDS u Nišu\n14:09, 10. 3. 2014.\nU sali niške Osnovne škole “Mika Antić” govoriće osnivač Nove demokratske stranke Boris Tadić.\nPolitičko-praznični haos u Vranju\n19:22, 8. 3. 2014.\nGradske ulice danas su, osim tezgi sa osmomartovskim poklonima, bile prilika da poslednje predizborne subote, koja je inače pijačni dan u Vranju, stranke postave štandove i približe građanima svoje političke opcije.\nStojadinović: Sa svima koji "imaju iste ciljeve"\n13:53, 5. 3. 2014.\nČetvrti kandidat za poslanika na izbornoj listi Nove demokratske stranke Ninoslav Stojadinović, gostujući u emisiji “15 minuta”, rekao je da ne isključuje nijednu postizbornu koaliciju koja bi bila u skladu sa ciljevima NDS.\nNDS: Neophodna reorganizacija policije\n15:50, 4. 3. 2014.\nU niškom odboru Nove demokratske stranke kažu da je za bezbedniji život Nišlija neophodno rešiti puno problema u policiji, ali i smanjiti visoku stopu nezaposlenosti.\nNDS predstavio kandidate za poslanike iz Niša\n13:48, 25. 2. 2014.\nNajbolje rangirani kandidat Nove demokratske stranke iz Niša, akademik Ninoslav Stojadinović za svoje kolege kaže da je to spoj iskustva i mladosti za neki novi početak.\nPlaćeni tekst Izbori 2014\nOtvorena kancelarija NDS u Nišu\n15:43, 24. 2. 2014.\nPočetkom februara 2014. godine u Nišu u ulici Aleksandra Nenadovića 6a otvorene su stranačke prostorije Nove demokratske stranke (NDS) - plaćeni tekst.\nPromena vlasti u Vranjskoj Banji\n15:56, 20. 2. 2014.\nOdbornici SNS, NDS i URS formirali su novu većinu u Skupštini Vranjske Banje koja je smenila predsednika opštine Predraga Milenkovića (SPS), a na njegovo mesto izabrana je Slavica Sotirović (NDS).\nBivši ambasador predvodi “tadićevce” sa juga\n13:50, 20. 2. 2014.\nPrvi “južnjak” na izbornoj listi, koju je predala koalicija koju predvodi Boris Tadić, je bivši ambasador i bivši dekan Elektronskog fakulteta u Nišu Ninoslav Stojadinović.\nRadmanović izabran za v.d. predsednika DS-a\n20:14, 16. 2. 2014.\nNakon što je doskorašnji predsednik prokupačkog DS-a Dragan Lekić sa još desetak članova prešao u Tadićev NDS, Opštinski odbor je za v.d. predsednika izabrao dr Nenada Radmanovića.


BSC kroz novi projekat stimuliše preduzetništvo kod mladih\nAutor:\t- 10.10.2019, 12:32 Ekonomija\nNevladina fondacija “Biznis start-up centar” Bar započela je novi projekat “Za posao – projekat podrške omladinskom preduzetništvu“, uz podršku američke Ambasade u Podgorici.\nKako su kazali, oni planiraju da mladim ljudima, starosti od 18 do 35 godina, “ponude obuke koje će unaprijediti njihove kompetencije za samozapošljavanje ili zapošljavanje kod poslodavaca, zatim mikrokreditnu podršku za započinjanje poslovanja, podršku mentora za osnivanje i vođenje biznisa, biznis praksu kod poslodavaca, kao i umrežavanje i promociju njihovih potencijalnih preduzetničkuih inicijativa. novim projektima nastavlja svoju misiju podrške preduzetništvu, posebno podrške preduzetničkim inicijativama mladih ljudi”.\nSve aktivnosti koje će se organizovati do oktobra 2020. su besplatne.\n“Ideja je bila da projekat obuhvati učenike završnih godina srednjih škola, studente, kao i druga nezaposlena mlada lica koja traže zaposlenje ili imaju želju da pokrenu sopstveni biznis.\nTema prve obuke koja je planirana za novembar mjesec je ‘Traženje i testiranje biznis ideje – od ideje do biznisa’, a cilj je da se mladi pokrenu na preduzetničko razmišljanje i proaktivnost kada je u pitanju rješavanje pitanja ekonomske samostalnosti. Pored naših standardnih obuka koja se tiču pravnih i poreskih pitanja prilikom započinjanja biznisa, pripreme biznis plana i sl., planirali smo i obuke vezane za preduzetničku karijeru u digitalnom svijetu, prateći trendove gdje bi još mladi danas mogli da pronađu svoje samozaposlenje. Sve obuke će se realizovati u prostoru Biznis centra u Baru”, kazala je Vesna Markoč, asistenkinja na projektu.\nPredavači na obukama će biti stručnjaci sa iskustvom u privatnom biznisu, pa će i svojim ličnim primjerima djelovati motivišuće na mlade ljude. Nakon sprovedenih obuka, za proljeće sljedeće godine u planu je mikrokreditna podrška kroz aktivnost “Takmičenja za najbolji biznis plan” za one koji istraju u zamisli osnivanja sopstvenog biznisa, i podrška mentora, zatim biznis praksa kod lokalnih poslodavaca i umrežavanje i promocija preduzetničkih ideja.\nSvi koji su zainteresovani za učešće se mogu prijaviti putem aplikacionih formulara koji će blagovremeno biti istaknuti na web stranici www.bscbar.org, a preko svog naloga na društvenim mrežama.\nBSC Bar će isticati detaljnije informacije o svakoj pojedinačnoj aktivnosti.\nVesna Markoč BSC\n13.08.2020, 14:15 0\n12.08.2020, 10:46 0\nBarska plovidba uplatila drugu godišnju ratu kredita za brodove\n10.08.2020, 10:46 0\nU planu izgradnja novog kontejnerskog terminala i lukobrana


Banja Luka: Spajanje istočnog i zapadnog tranzita do 20. decembra - Akta.ba\n20.11.2020. 09:54 / Izvor: Nezavisne novine\nPrema trenutnom stanju izvedenih radova na gradilištu i ako budu povoljne vremenske prilike, banjalučka Ulica Ivana Gorana Kovačića i poveznica kružnih tokova kod "Lesnine" i "Centruma", trebalo bi da bude završena i u funkciji do 20. decembra, potvrdili su za "Nezavisne" u preduzeću "Putevi RS", koje sprovodi ovaj projekat.\nDodali su da su sanacija i proširenje Ulice Ivana Gorana Kovačića počeli početkom septembra, te da je predviđeni rok za izgradnju 210 kalendarskih dana.\n"Dodatnim angažovanjem izvođača radova na gradilištu znatno je ubrzana dinamika izvođenja radova, ali do zastoja u izvođenju radova došlo je iz više razloga", naveli su u "Putevima RS".\nKako su ranije "Nezavisne" pisale, ova saobraćajnica je trebalo da bude završena do 15. novembra.\n"Zbog nepovoljnih vremenskih prilika nekoliko dana nije bilo moguće izvoditi bilo kakve aktivnosti na gradilištu, te zbog virusa korona nekoliko ključnih radnika je bilo odsutno s posla, zbog čega je čak mijenjana tehnologija izvođenja radova", objasnili su u ovom preduzeću.\nRadovi u Ulici Ivana Gorana Kovačića obuhvataju izgradnju saobraćajnice sa po dvije saobraćajne trake u oba smjera do hotela "Golden Card".\n"Za pješački saobraćaj biće izgrađene pješačke staze obostrano cijelom dužinom ulice, dok će biciklistički saobraćaj biti riješen izgradnjom biciklističke staze sa desne strane ulice do raskrsnice kod hotela 'Golden Card'", rekli su ranije u ovom preduzeću.\nSlaviša Sandić, načelnik Odjeljenja za saobraćaj i puteve, rekao je ranije da je izveden značajan dio predviđenih radova, uključujući i izgradnju potpornog zida uz saobraćajnicu, koja će po rekonstrukciji u njenom najvećem dijelu biti proširena na četiri trake, uz obostrane pješačke staze.\nU Odjeljenju za saobraćaj i puteve ranije su istakli da je od velike važnosti da ova saobraćajnica bude što prije završena kako bi cijelo ovo veliko saobraćajno čvorište bilo rekonstruisano.\n"Izgradnjom kružnog toka kod 'Lesnine', uklanjanjem semaforske signalizacije i proširenjem Ulice Ivana Gorana Kovačića znatno će biti rasterećen i ubrzan saobraćaj u ovom dijelu grada, a nova saobraćajnica predstavljaće svojevrsni spoj istočnog i zapadnog tranzita", kazali su ranije iz ovog odjeljenja.\nVlada RS je u novembru prošle godine donijela odluku o izdvajanju dva miliona KM za izgradnju, odnosno proširenje Ulice Ivana Gorana Kovačića u naselju Rosulje.\nIzvođač radova na ovom projektu je "Niskogradnja" iz Laktaša.


SEEbiz.eu / RS / Društvo / Kapičića čeka tužba za ratni zločin\nJovo Kapičić Goli otok ratni zločin Mira Mandić\nKapičića čeka tužba za ratni zločin\nDatum objave: 10.01.2012. - 10:10:23\nBEOGRAD - Ukoliko se nekadašnji šef Udbe Jovo Kapičić vrati u Crnu Goru iz "nedemokratske" Srbije, kako je najavio, suočiće se sa još jednom tužbom za ratne zločine.\nMira Mandić je najavil da će podneti tužbu za ubistvo svog oca i još petoro ljudi 1947.\nKako je rekla, ona je u Srbiji već podnela krivičnu prijavu protiv Kapičića pre više od godinu dana, ali ona još nije procesuirana.\n"Kapičić lično je, kao tadašnji ministar unutrašnjih poslova, naredio da se ubije šest ljudi na vrhu Vratlo, na planini Sinjajevini u februaru 1947. godine, a jedan od ubijenih je bio moj otac, predratni sudija Vojnog suda Kraljevine Jugoslavije Miljan Mandić. On je za vreme rata bio komandant kolašinske brigade Jugoslovenske vojske u otadžbini", kaže Mandićeva.\nOna se poziva i na knjigu "Goli otoci" u kojoj je Kapičić priznao da je lično bio na planini Sinjajevini u vreme kada se dogodio zločin. Mira Mandić kaže da je toga dana, sa svojom sestrom, majkom i bakom, korišćena kao živi štit dok su vojnici Ozne pokušavali da ubiju njenog oca i njegove saborce, i da i danas nosi traume.\n"Nas su držali u snegu 24 sata, a Kapičić je u svojoj knjizi priznao da je na ulaz pećine gde su bili stavio ekspoloziv da se čulo do Berana. Danas, on licemerno tvrdi da je u to vreme bio u Dalmaciji, iako cela Crna Gora zna šta se desilo i šta se dešavalo, da su ubijali nevine ljude bez suđenja i bez prava da se brane ", kaže Mandićeva i dodaje da je njena jedina želja da se osude zločin i zločinci.\nMira Mandić dodaje da Crna Gora i Srbija moraju da se suoče sa svojim zločincima iz perioda za vreme i posle Drugog svetskog rata, da bi išle dalje.\n"Ostrašćeni revolucionari, kako su se zvali, ubijali su intelektualce, ugledne domaćine, sveštenike. U bolnici u Kolašinu 1951. godine otrovan je i moj brat koji je imao tada nepunih pet godina, jer je bio dete četničkog komandanta. Lekar koji je to učinio pod teretom nečiste savesti sve je priznao Zorki, majki Matije Bećkovića i odselio se iz Crne Gore", kaže Mira Mandić.\nZAGREB - Dragutin Guzovski podnio je tužbu protiv Republike Srbije tražeći odštetu za šest i pol mjeseci torture koju je prošao u koncentracijskom logoru u Sremskoj Mitrovici.\nNEW YORK - Za novu tehnologiju već su zatražili i patent, a planiraju je koristiti kako bi svim članovima kućanstva prikazivali bolje ciljane reklame.\nViro napokon objavio rezultate: Značajno veći gubitak\nLJUBLJANA - Za kupovinu deset trgovačkih centara Mercatora austrijska grupa Supernova namjerava uzeti kredite slovenskih i inozemnih banaka.


"Wiener volonterski dan"–čišćenje zelenih površina u Spomen parku Bubanj\nPočetak/Društvo/„Wiener volonterski dan“–čišćenje zelenih površina u Spomen parku Bubanj\n„Wiener volonterski dan“–čišćenje zelenih površina u Spomen parku Bubanj\nVioleta Milićević24. septembra 2016.\nGradska opština Palilula je veoma aktivno i odgovorno radi u oblasti zaštite životne sredine, očuvanju biodiverziteta, ekološki ispravnom ponašanju, uštedi energije i obnovljive energije, pitanjima klimatskih promena; saradnji i umrežavanju u oblasti zaštite životne sredine.\nPodizanjem svesti naših stanovnika, po rečima Adrijana Anastasov, učinili smo da se manje novca iz budžeta troši za uklanjanje divljih deponija i usmeri za druge značajnije programe. Ipak postoje pojedinci-grupe koje uništavaju prostore koje smo uredili poput Memorijalnog parka „Bubanj“. Opština Palilula ostvaruje veoma dobru saradnju sa organizacijama civilnog društva, Medijskom ekološkom mrežom EKOpolis, izviđačima, JKP Mediana, u promociji planetarne ekološke aktivnosti „Oćistimo svet“-Clean up the World i ekološkom obrazovanju mladih implemetacijom projekta „Živeti zeleno“.\nAleksandar Ždrale Andriana Anastasov bubanj Čišćenje volonteri\nAkcija pošumljavanja na Bubnju


07-11-2018 16:41 Svet Region\nMinistar spoljnih poslova Bosne i Harcegovine Igor Crnadak izjavio je danas da je odluka Vlade Kosova o uvođenju posebne takse od 10 odsto na sve proizvode koji se uvoze iz BiH u potpunoj suprotnosti principima slobodne trgovine u regionu, kao i generalnim principima unapređenja regionalnih odnosa.\n„BiH će na ovu odluku vlasti u Prištini reagovati u okviru mehanizama Centralnoevropskog ugovora o slobodnoj trgovini (CEFTA), a ja ću tražiti da se ova odluka Prištine uvrsti na dnevni red sastanka ministara inostranih poslova zapadnobalkanske šestorke, koji će se 29. i 30. novembra održati u Crnoj Gori“, navodi se u pisanoj izjavi šefa diplomatije BiH.\nCrnadak je rekao da očekuje da će odluka kosovskih vlasti naići na sveopštu osudu u regionu, jer je reč o opstrukciji razvoja ekonomije i odnosa u regionu uopšte.\n„Posebno je zabrinjavajuća činjenica da se odluka Prištine ne odnosi na celi region, već samo na dve zemlje koje nisu priznale nezavisnost Kosova, što daje dodatnu političku dimenziju ovoj odluci“, rekao je on.\nCrnadak je rekao da će odluka vlade Kosova proizvesti odgovarajuću reakciju Evropske unije, da bi se to pitanje što pre prevazišlo, preneo je RSE. Vlada Kosova je u utorak usvojila odluku o uvođenju zaštitnih mera za uvoz svih proizvoda koji se proizvode u Srbiji i BiH.\nMera podrazumeva taksu od 10 odsto na sve proizvode koji se uvoze na Kosovo, a poreklom su iz Srbije i BiH. Evropska unija pozvala je danas Kosovo da opozove odluku o uvoznim taksama.\nPročitajte OVDE kako su braća Španci pokazali Šiptarima gde im je mesto?\nVučić: Kosovo jeste najveća prepreka Srbiji na putu ka EU.


Duvački orkestri Arhiva - Far\nPočetnaPosts Tagged "Duvački orkestri"\nDuvački orkestri Tag\nZajedničkim nastupom Gasilskog pihalnog orkestra iz Slovenije i Policijskog orkestra MUP-a Republike Srpske, na platou ispred Centra za kulturu 3. novembra završen je treći po redu, sada već tradicionalni, Međunarodni festival duvačkih orkestara “Caribrod”. Pre koncerta, orkestri su prodefilovali Balkanskom ulicom. Kao i na koncertima prethodnih\nDrugi dan trećeg Međunarodnog festivala duvačkih orkestara “Caribrod” obeležilu su nastupi „Orkestra MUP-a Republike Srpske“ iz Banjaluke i „Duvačkog orkestra“ iz Vrace, koji radi pri čitalištu „Razvitie“. Duvački orkestar iz Banjaluke koji se prvi predstavio publici u velikoj sali Centra za kulturu u Dimitrovgradu postoji samo\nProšle godine realizovana je dugogodišnja ideja o organizovanju prvog Festivala duvačkih orkestara „Caribrod“, koji je okupio tri renomirana orkestra. Bilo je to veliko muzičko i kulturno osveženje za mali pogranični grad, koji decenijama neguje tradiciju postojanja duvačkog orkestra. Koncerte su na razlilčitim mestima u Dimitrovgradu održali\nPod motom „Muzika briše granice“, od 20. do 23. septembra biće održan drugi Festival duvačkih orkestara “Caribrod”, na kome će ove godine nastupiti orkestri iz Srbije, Rumunije i Slovenije. Direktor festivala Nebojša Videnov kaže za portal FAR da je ovogodišnji festival regionalnog karaktera i da će


ZVEZDAŠI OKUPIRALI PARIZ, TRAŽE ULAZNICE ZA MEČ NA "PARKU PRINČEVA", Francuzi deportovali trojicu "delija"! @ Cafe.ba\nNavijači Crvene zvezde, uprkos zabrani organizovanog dolaska na utakmicu protiv Pari Sen Žermena (18.55, RTS 1), polako pristižu u Pariz i traže ulaznice\nOko stadiona "Park prinčeva" viđeni su Srbi koji rade u Parizu, ali ima i onih iz Beograda i ostalih gradova Evrope. Reporter Tanjuga je kod čuvenog Ajfelovog tornja naišao na dvojicu navijača iz Štutgarta sa obeležjima i to bez karata.\n- Došli smo kolima iz Nemačke da gledamo Zvezdu, nemamo karte, ali pokušaćemo da se snađemo - kaže mladić Sava, koga prekida ujak Nikola sa velikim optimizmom.\n- Pobedićemo 1:0, gol će dati Stojković. Vreme je - samouveren je on.\nFrancuski mediji su ranije preneli da su iz pariskog kluba dobili potvrdu da će biti oko 2.000 pristalica crveno-belih na stadionu, iz raznih delova Evrope, iako je na snazi kazna UEFA za naredna dva gostovanja.\nTakođe, navijači Zvezde upozoreni su od strane PSŽ-a da postoji mogućnost da ne uđu na stadion, čak i ako imaju kupljene ulaznice, dok je carinska kontrola u Parizu vratila trojicu "delija", koji su imali navijačka obeležja kod sebe. Kako prenosi Telegraf, navijači Zvezde koji su već u Parizu, savetovali su sve pristalice crveno-belih da se ponašaju kao da su turistički u Parizu, kako ih carinska kontrola ne bi vratila za Srbiju.\n- Trojicu navijača Zvezde su sa aerodroma vratili u Boegrad. Imali su obeležja i dresove na sebi i nisu prošli carinsku kontrolu u Parizu, tako da apelujemo na sve koji dolaze da je možda pametnije da kažu da dolaze turistički, a da ostave obeležja u kofere dok ne uđu u Francusku. Ekipi koja je bila s nama su tražili da pokažu po 250 evra po danu u kešu i rezervaciju smeštaja da bi ih pustili - poručili su navijači Zvezde iz Pariza.


MINI-CIKLUS FILMOVA O STAND-UP KOMIČARIMA U JUGOSLOVENSKOJ KINOTECI - PRess Serbia | PR PRess team\nComedy Fest I asocijacija standup.rs, pripremili su mini-ciklus, sada već klasičnih filmova, o stand-up komičarima\nLjuba moljac ponovo na velikom platnu\nU okviru filmskog programa šestog međunarodnog festival stand-up komedije Comedy Fest I asocijacija standup.rs, pripremili su mini-ciklus, sada već klasičnih filmova, o stand-up komičarima i fenomenu stand-up komedije. Filmovi će biti prikazani u Jugoslovenskoj kinoteci (u Kosovskoj 11) u period od 6. do 9. oktobra, svakog dana sa početkom od 17 časova, a u ponudi su naredna ostvarenja: Leni Boba Fosija, Eni Hol Vudija Alena, Moljac Miće Miloševića i Čovek na mesecu Miloša Formana.\nIz selekcije Vojnov posebno izdvaja film Miće Miloševića – Moljac: „Konačno, i mi imamo odgovor na ove priče. Uprkos tome što se Moljac nije sasvim nezasluženo našao na hrpi šund komedija iz osamdesetih koje popunjavaju program kablovskih kanala u kasnim noćnim satima, ovo je ipak vrlo intrigantan i dobro zamišljen film, po mnogo čemu ispred svog vremena. Projekcija u Kinoteci biće prilika da o svemu ovome ponovo razmislimo i još jednom odamo poštu Ljubi Moljcu.“\nTagovicomedy fest filmovi komičari MINI-CIKLUS stand up


Muzej plesa u Gornjem Milanovcu – GM Press\nRuzic: Nece biti produzen skolski raspust\nMuzej plesa u Gornjem Milanovcu\nProjekat edukacije i osvešćivanja dece i mladih o savremenom plesu ,,MUZEJ PLESA“ u subotu, 14. decembra, gostuje u Gornjem Milanovcu.\nPredstava ,,Muzej plesa” (participativna instalacija) za decu od 3-7 godina biće izvedena u velikoj sali Kulturnog centra (trajanje oko 35min) u tri termina i to: 14.30, 15.30 i 16.30 časova. Ulaz je slobodan, ali je prethodna prijava obavezna, zbog ograničenog broja mesta. Prijave se vrše slanjem poruke na telefon 065/530-3542 (prijava treba da sadrži ime i prezime roditelja, uzrast deteta/dece, kao i izabrani termin predstave).\n,,Muzej plesa” se odigrava unutar prostorne instalacije inspirisane istorijom plesa i koreografije. Instalacija, koja predstavlja muzej u malom, sastoji se od različitih prostorija od kojih svaka nudi drugačiji pristup promišljanju o plesu. Tako se u svakoj prostoriji deca na specifičan način susreću sa plesom i koreografijom i imaju mogućnost da individualno ili u grupi stvaraju, posmatraju ili razgovaraju o plesu.\n,,Muzej plesa” je jedan od deset pobednika konkursa ,,Centrifuga” za 2018. godinu u okviru programa Superste.net. Takođe, podržan je od strane Ministarstva kulture i informisanja Republike Srbije u 2018. i 2019. godini.


07:44, 23. 9. 2019.\nSve češći i intenzivniji požari mogu biti posledica klimatskih promena\nOve nedelje predsednika Srbije čeka niz sastanaka o Kosovu, a ostatak sveta razgovori o klimatskim promenama, odluka o ekshumaciji Fransiska Franka, odbojkaške utakmice i Evropska noć istraživača.\n1. Samit o klimatskim promenama\nGeneralni sekretar Ujedinjenih nacija Antonio Gutereš ugostiće svetske lidere na samitu o klimatskim promenama u Njujorku 23. septembra.\nOn je pozvao lidere država da na samit dođu sa konkretnim i realnim planovima o tome kako će njihove države ispuniti obaveze preuzete potpisivanjem Pariskom sporazuma 2015. godine.\nGreta Tunberg, 16-godišnja aktivistkinja iz Švedske, prisustvovaće samitu.\nPredsednik Amerike Donald Tramp ne planira da učestvuje.\n2. Da li će sud dozvoliti ekshumaciju tela Fransiska Franka\nVrhovni sud Španije objaviće u utorak, 24. septembra, odluku o ekshumaciji tela diktatora Franciska Franka koji je vladao Španijom od 1936. godine do smrti 1975.\nSocijalisti koji su na vlasti u Španiji, žele da se Frankovo telo prebaci iz mauzoleja na groblje u blizini Madrida gde bi bio sahranjen pored supruge.\nMauzolej mnogi vide kao spomenik fašistima.\nFrankova porodica, međutim, u više navrata je stopirala planove Vlade. Za Frankove potomke - pored mauzoleja - jedino prihvatljivo mesto na koje može biti preneto njegovo telo je kripta unutar katedrale u Madridu. Iz Vlade su već saopštili da to neće biti moguće.\nSocijalisti žele da mauzolej pretvore u spomenik žrtvama rata u kom je stradalo oko pola miliona ljudi.\n3. Vučić u Ujedinjenim nacijama\nPredsednik Srbije Aleksandar Vučić putuje u Njujork gde će se 26. septembra obratiti članovima Generalne skupštine Ujedinjenih nacija čije 74. zasedanje počinje dva dana ranije.\nGeneralnoj skupštini obratiće se i predsednica Hrvatske Kolinda Grabar Kitarović, predstavnik Bosne i Hercegovine, predsednik Crne Gore Milo Đukanović, premijer Albanije Edi Rama i premijer Slovenije Marjan Šarec.\nVučić će tokom boravka u Njujorku imati niz sastanaka, a glavna tačka njegove agende su odnosi Beograda i Prištine, saopšteno je iz službe sa saradnju sa medijima.\nOn će se u Njujorku sresti sa kancelarkom Nemačke Angelom Merkel, generalnim sekretarom UN-a Antoniom Guterešom, vršiocem dužnosti pomoćnika sekretara za evropske i evroazijske poslove u Stejt departmentu Filipom Rikerom, predsednikom Evropskog saveta Donaldom Tuskom i ministrom spoljnih poslova Rusije Sergejem Lavrovim, između ostalih.\n4. Evropsko prvenstvo u odbojci\nOdbojkaši Srbije igraće protiv reprezentacije Ukrajine utakmicu četvrtfinala Evropskog prvenstva u utorak 24. septembra u Belgiji.\nAleksandar Atanasijević i Marko Podraščanin\nPolufinalne utakmice igraće se u četvrtak i petak, a finale je zakazano za nedelju.\n5. Evropska noć istraživača u 29 gradova u Srbiji\nEvropska noć istraživača održava se u petak, 27. septembra u 27 zemalja. U Srbiji će ova manifestacija biti održana u 29 gradova, što je najveći broj do sada, navodi se na sajtu organizatora.\nPosetioci će moći da se upoznaju sa robotima , saznaju kako se arhitekte bore protiv klimatskih promena, učestvuju u hemijskim eksperimentima , vide stare astronomske instrumente uz pomoć kojih su otkrivene brojne tajne svemira i da se upoznaju sa naučnicima.\nCilj Evropske noći nauka je da nauku približi građanima i deci.


Bilo da je u pitanju iznajmljivanje kombija ili minibusa MInord trans će zasigurno odgovoriti na vaše zahteve u najkraćem mogućem roku. Sva vozila se iznajmljuju sa vozačem te na taj način garantujemo siguran prevoz.\nCena za iznajmljivanje kombija formira se na upit u zavisnosti od vremena angažovanja i planirane rute odnosno kilometraže. Ukoliko imate potrebu da iznajmite kombi ili minibus neophodno je zakazati iznajmljivanje nekoliko dana unapred.\nU cenu iznajmljivanja uračunavaju se i osnovni troškovi vozača dok se nalazi u vašem angažmanu. U cenu nisu uračunati eventualni dodatni troškovi kao npr. parkiranje na mestima gde postoji naplata parkiranja, putarine i slično.\nU našoj ponudi imamo kombi vozila za prevoz putnika kapaciteta od 8, 18, 20 i 21-og mesta. Sva vozila zadovoljavaju visoke standarde i opremljena su svom potrebnom opremom kako za domaći tako i za međunarodni prevoz.


NOVA PRAVILA ZA ULAZAK U AUSTRIJU: Pre nego što krenete na putu ovo morate da znate\nAutor: Glas javnosti 16.05.2022. u 13:56\nAustrija je od ponoći, zbog povoljne epidemiološke situacije, ukinula sva pravila za ulazak u ovu zemlju.\nZa ulazak u Austriju više nije potreban ni sertifikat o vakcinaciji, ni potvrda o preležanom kovidu ali ni negativan test na koronu.\nOvom odlukom obuhvaćene su sve države sveta, objavljeno je na sajtu austrijskog ministarstva zdravlja.\nOvo je velika olakšica turističkim radnicima pred početak letnje sezone jer Austrija, koja je imala jednu od najrigoroznijih politika protiv korone u Evropi, suočava se sa velikim turističkim problemima jer su tokom zime gotovo sva skijališta bila zatvorena.\nepidemija kovid-19ukidanjekoronaepidemiološke merecovid sertifikataustrija


Pritisak: G20 ubeđuje Trampa da se vrati Pariskom sporazumu\nI. Đ. 8. jula 2017. 06:00\nLideri iz Grupe 20 (G20) pokušaće na samitu u Hamburgu da ubede predsednika SAD Donalda Trampa da se ponovo priključi Pariskom sporazumu za borbu protiv klimatskih promena, izjavila je britanska premijerka Tereza Mej.\n„Verujem da je to moguće. Ne pregovaramo ponovo o Pariskom sporazumu, on ostaje na snazi, ali samo želim da vidim kako SAD traže načine da mu se ponovo priključe“, rekla je Mej za britanski javni servis Bi-Bi-Si na početku dvodnevnog samita u nemačkom lučkom gradu Hamburgu.\n„Verujem da će zajednička poruka, koja će biti poslata predsedniku Trampu za ovim stolom, biti značaj povratka Amerike tom sporazumu, i nadam se da ćemo biti u stanju da to i obezbedimo“, istakla je Mej.\nOna je prethodno izrazila razočaranje zbog odluke Trampa da povuče SAD iz klimatskog sporazuma, koji je potpisalo 195 zemalja sveta, uključujući i Sjedinjene Države.\nPremijerka Britanije bi na marginama samita trebalo da se sastane sa Trampom.\nAngela MerkelDonald TrampPariski sporazum\nDačić sa predsednikom Republike Palau\nZašto plavuša maže zid kremom?\nZato što joj je doktor rekao da namaže mesto gde se udarila.\nTramp o Junkeru: „On je vrlo dobra osoba, ali je…\nTramp smislio nove sankcije\nŠta je Merkelova poručila Makedoncima?


Mugabeova kolona opasna po život\nJedna osoba je poginula, a 15 je povređeno u Zimbabveu kada je automobil iz konvoja predsednika države Roberta Mugabea udario u prigradski autobus.\n19.06.2012 San Dijego\nMasturbirali na času da provere da li su gejevi\nDevetorica srednjoškolaca masturbirala su na času u učionici, pokušavajući da ustanove da li su gejevi.\nMubarak imao srčani udar\nBivši egipatski predsednik Hosni Mubarak (84) doživeo je srčani udar u zatvoru i lekari se bore za njegov život.\n'Mamina porno knjiga' preti da nadmaši popularnost Harija Potera\nErotski roman koji je napisala 50-godišnja Britanka, majka dvoje dece, trenutno je najprodavanija knjiga na engleskom.\nTuži Britaniju i traži 11 miliona funti jer je nesrećan\nImigrant iz Tanzanije Danijel Kiunsi tuži Vladu Velike Britanije i traži nadoknadu od 11 milliona funti jer je nesrećan zbog naređenja da on i njegova porodica moraju da napuste zemlju.\nFrancuska vlada formalno je danas podnela ostavku, dan nakon održanih parlamentarnim izborima u zemlji. To je u skladu sa republikanskom tradicijom Francuske, saopšteno je iz kancelarije predsednika Fransoa Olanda.\nEU ukida finansijske sankcije Mađarskoj\nMinistri finansija Evropske unije ukinuće u petak finansijske sankcije Mađarskoj, poručila su dvojica diplomata EU, cime će Budimpešti ponovo biti omogućen pristup zamrznutim fondovima Unije, vrednim pola milijarde evra, a premijer Viktor Orban biće nagrađen što se izborio sa budžetskim deficitom.\nNova demokratija dobila izbore u Grčkoj\nU Grčkoj su odahnuli pošto su partije koje podržavaju program Evropske unije i Međunarodog monetranog fonda za spasavanje grčke privrede "za oštricu noža" osvojile ponovljene parlamentarne izbore kako bi se stavila tačku na politički ćorsokak i zastoj u sprovođenju vitalnih reformi, javljaju danas grčki mediji.\nPrva ... ◄ Nazad 6735 6736 67376738 6739 6740 6741Napred ► ... Poslednja\n23.01.2020Desetine svetskih lidera na skupu protiv antisemitizma u Jerusalimu\n23.01.2020Srušio se avion dok je gasio požare u Australiji, poginula tri člana posade\n23.01.2020Abas na sastanku sa Makronom pozvao na priznanje Palestine\n23.01.2020Makron: Antisemitizam nije samo problem Jevreja\n23.01.2020Predsednik Nemačke: Najgori zločin je počinila moja zemlja\n23.01.2020 | 14:00h ► 19:00hGrenel: Kosovo mora da ukine takse, a Srbija da obustavi kampanju za povlačenje priznanja


SRPSKI BIOSKOPI IZGUBILI MILIONE\nFilmski svet je zbog globalne epidemije propatio na više frontova...\nFoto:Getty Images,Gabriel Kuchta/Stringer\nProdukcije su obustavljene, premijere odložene, ljudi iz različitih grana ove industrije su ostajali bez posla, bioskopi su se zatvarali, a novac uložen u marketing najavljenih hitova za ovu godinu kao da je bespovratno bačen u vodu.\nKako se pandemijska kriza blago stabilizuje, postavlja se pitanje kada će i kako raditi bioskopi širom sveta ali i u Srbiji. Zamenik gradonačelnika Beograda Goran Vesić je najavio otvaranje drajv-in bioskopa na parkingu na Adi 1. juna, ali šta se dešava sa iskustvom odlaska u "tradicionalni" bioskop u Srbiji? Šta će naši najveći bioskopi preduzeti da bi obezbedili sigurnost posetilaca i svojih zaposlenih za vreme pandemije, kako će privući obožavaoce sedme umetnosti u svoja sedišta posle vanrednog stanja?\nBioskopi Cineplexx, Kombank dvorana i novosadski Cinestar saglasni su da je u ovom trenutku neizvesno kada će se steći uslovi da se bioskopi ponovo otvore, tako da nisu ni definisane mere pod kojim će se poslovanje nastaviti.\nIz Cinestara su naveli za naš portal da vreme do ponovnog otvaranja bioskopa koriste za planiranje i sprovođenje svih posebnih mera usmerenih na zaštitu zdravlja zaposlenih i posetilaca bioskopa, a koje se odnose na pripremu bioskopskih dvorana za novi prijem posetilaca, postavljanje i održavanje higijenskih standarda i upoznavanje zaposlenih sa zaštitnim procedurama i postupcima.\nDa li će se, kao u bioskopima na Islandu prodavati svako treće mesto, ili će se doneti nove ili dodatne mere, zavisi od preporuka nadležnih organa za bioskopsku prikazivačku delatnost, kada budu donete.\nIgor Stanković iz Kombank dvorane naglasio je za B92.net da ukidanje mera u konkretnom slučaju ne znači da će istog dana bioskopi biti otvoreni, a Aleksandra Garić iz Cineplexxa navodi da neće biti otvaranja bioskopa sve dok se ne stvore svi neophodni bezbednosni preduslovi.\nTeksaški bioskopi su nedavno počeli da se otvaraju, a jedna od načina da stimulišu posetioce jeste prodaja karata i kokica po nižoj ceni.\nStanković smatra da nema potrebe da se takve mere uvode i u srpskim bioskopima, jer cenu karata diktira repertoar, ali dodaje da će u slučaju revije filmova koji su već bili na repertoru verovatno i cene karata biti niže.\nGarićeva napominje da Cineplexx razmatra različite akcije, ali dok ne budu imali jasniju sliku kada će biti u prilici da ponovo dočekaju publiku u svoje sale, ne mogu jasno da planiraju sa kojom ponudom će otvoriti svoja vrata. Iz Cinestara poručuju da američko tržište diktira njihovo poslovanje, te da će verovatno i oni organizovati promotivne cene.\n"Znamo da će se deo naših posetilaca vratiti odmah, verovatno oni mlađi, dok će starijoj populaciji možda trebati više vremena, ali isto tako znamo da će im naši bioskopi vratiti zadovoljstvo i optimizam, jer je bioskop ipak na neki način beg od svega. I mnogi jedva čekaju naše otvaranje, što vidimo iz svakodnevnih mejlova i upita koji nam stižu", navode iz Cinestara za B92.net.\nOsim sa ograničenjima uvedenim iz epidemioloških razloga, bioskopski prikazivači širom sveta suočavaju se s ozbiljnim nedostatkom filmskog sadržaja, budući da su filmski studiji odložili sve premijere i otkazali nove produkcije.\n"To je najveći problem prikazivačke industrije u ovom trenutku. Ipak situacija se menja svakodnevno, postoje neke najave filmova za juli, tako da smo optimistični i nadamo se da će se do kraja juna stvoriti svi uslovi za ponovo otvaranje bioskopa", navode iz Cinestara.\nI iz Cineplexxa i Kombank dvorane takođe najavljuju da ćemo imati priliku da nove filmove gledamo u bioskopima sredinom jula, ukoliko se situacija do kraja normalizuje.\nPored toga što je pandemija uticala da se stopira distribucija i produkcija novih filmova na globalnom nivou, naterala je bioskope da se privremeno zatvore i time su prikazivači u velikom problemu.\n"Cineplexx bioskopi u Srbiji na mesečnom nivou beleže gubitke od oko 150 miliona dinara, dok se na svetskom nivou gubici celokupne filmske industrije već mere u milijardama dolara. Primera radi, samo je u Kini procenjen gubitak na 4,2 milijarde dolara", navela je Garićeva za B92.net.\nDodaje da će oporavak biti veoma težak i dugotrajan proces, pogotovo što se još uvek ne zna kada će celokupna industrija početi sa radom i da li će se na jesen desiti drugi talas epidemije.\nStanković navodi da je bioskop u ovom trenutku najugroženija delatnost u Srbiji i celom svetu, jer se sve delatnosti polako otvaraju, dok bioskop i dalje ostaje zatvoren.\n"Bioskopi kao i i svi drugi privredni subjekti plaćaju svoje obaveze ali niko bioskopu neće platiti niti nadoknaditi izgubljeno, ne za vreme vanrednog stanja nego za ovo što se dešava nakon ukidanja istog. Sa tim u vezi mora da se pronađe rešenje kako ne bismo došli u situaciju da u danu kada bioskopi treba da se otvore veliki broj njih ostane zatvoren jer nije uspeo da preživi u ovom vremenu", navodi Stanković za naš portal.\nIz Cinestara su saglasni da je bioskopsko prikazivanje jedna od najugroženijih delatnosti uopšte u ovom trenutku, s obzirom da su bioskopi usled zabrane rada preko noći ostali bez svih prihoda.\n"Uticaj krize na poslovanje je ogroman i kreirao nam je velike gubitke u svakom smislu. Gubitak će se osetiti i po otvaranju, jer je logično da nećemo odmah raditi punim kapacitetom. Trenutno smo fokusirani na osiguravanje filmskog sadržaja, ponovno otvaranje bioskopa kao i na sigurnost naših zaposlenih i posetilaca, a analize ćemo ostaviti za neka bolja vremena", ističu iz Cinestara.\nNa pitanje da li su planirali da, po ugledu na transformaciju parkinga na Adi u drajv-in bioskop 1. juna, izmeste bioskopsko iskustvo na otvoren prostor, Garićeva iz Cineplexx navodi da im je taj koncept oduvek bio zanimljiv i da bi ga vrlo rado realizovali.\n"Imamo par ideja koje idu u tom smeru, pa se nadamo da ćemo uspeti da ih sprovedemo do kraja i da dočekamo publiku i u otvorenom ambijentu. Repertoar filmova bismo u tom slučaju morali da prilagodimo, u zavisnosti od toga šta bude dostupno na svetskom nivou", navodi ona za B92.net.\nMeđutim, iz Cinestara poručuju da se nisu upustili u razmišljanje o konceptu "drive in cinema", jer se prvenstveno nadaju skorom kraju pandemije, ali takođe navode, ukoliko mere potraju, sve je moguće.